Γυναίκες από όλο τον κόσμο συνθέτουν τον άτλαντα της παγκόσμιας ομορφιάς - Eimaimama.gr\nΗ Mihaela Noroc, φωτογράφος από τη Ρουμανία, έβαλε στόχο να καταγράψει στον φακό της μηχανής της την ομορφιά από κάθε της πλευρά, βγάζοντας πορτρέτα γυναικών σε κάθε χώρα του κόσμου.\nΠριν από δύο χρόνια περίπου, στα 27 της, η Noroc άφησε πίσω τη δουλειά της, συγκέντρωσε όλες τις οικονομίες της και ξεκίνησε ένα εκπληκτικό ταξίδι στον κόσμο, με μόνα της εφόδια τη φωτογραφική της και ένα σακίδιο στον ώμο. Το project της, The Atlas of Beauty (Ο Άτλας της Ομορφιάς), βρίσκεται ακόμη σε εξέλιξη και απεικονίζει γυναίκες από 37 διαφορετικές χώρες.\nΗ ίδια, η οποία μιλά άπταιστα πέντε γλώσσες, αναφέρει πως δεν είναι δύσκολο να επικοινωνήσει με τα «μοντέλα» της. Κάποιες φορές τραβά μια γρήγορη φωτογραφία από μια περαστική, ενώ άλλες αφιερώνει ώρες για να φωτογραφίσει γυναίκες που ανακάλυψε μέσα από τα κοινωνικά μέσα δικτύωσης.\n«Μπορώ να πω πλέον πως η ομορφιά βρίσκεται παντού και δεν έχει να κάνει με καλλυντικά και μεγέθη, αλλά με το να είσαι ο εαυτός σου», αναφέρει στο Bored Panda. «Οι παγκόσμιες τάσεις της μόδας μας κάνουν να μοιάζουμε και να συμπεριφερόμαστε το ίδιο, αλλά είμαστε όλες όμορφες επειδή είμαστε διαφορετικές. Στην τελική, η ομορφιά είναι ένα θέμα υποκειμενικό και το υποκείμενο διαρκώς αλλάζει. Σκοπός μου είναι να συνεχίσω να τραβώ φωτογραφίες από γυναίκες σε όλες τις χώρες της γης, ώστε ο Άτλας της Ομορφιάς να αντικατοπτρίζει τη διαφορετικότητα που υπάρχει στην κοινωνία μας και να εμπνεύσει τον κόσμο να παραμείνει αυθεντικός».\nΟροπέδια του Θιβέτ, Κίνα\nΤζαμί Nasir al-Mulk, Shiraz, Ιράν\nΈρημος Atacama, Χιλή\nΚοιλάδα Omo, Αιθιοπία\nΚοιλάδα Colca, Περού\nEl Paico, Χιλή\nΧάρλεμ, Νέα Υόρκη, ΗΠΑ\nΜικρή Ινδία, Σιγκαπούρη\nγυναίκα κόσμος ομορφιά φωτογραφίες\nΚαλώς ορίσατε στην Ολλανδία!\nEva Φεβρουάριος 24, 09:56


Βίκτωρας Κλωναρίδης | Onsports.gr\nhome Devil's DiaryΒίκτωρας Κλωναρίδης Κοινοποιήστε\nΒίκτωρας Κλωναρίδης Συντάκτης: Onsports Team\nΔημοσίευση: Δευτέρα, 02 Απριλίου 2012 17.52\nΚάθε εμφάνισή σας με την φανέλα της ΑΕΚ, ανεβάζει αργά αλλά σταθερά την μετοχή σας στο ποδοσφαιρικό... χρηματιστήριο. Και ειδικά βέβαια κάτι τέτοια γκολ, σαν και αυτό που αφιερώσατε στους Φαίακες και ειδικότερα σε έναν από τους καλύτερους τερματοφύλακες (Μάριο Γκαλίνοβιτς) της Super League. Στην πιάτσα των ατζέντηδων εσχάτως αρχίζει να γίνεται μεγάλος ντόρος γύρω από το όνομά σας. Μια φορά ο δικός σας μάνατζερ, κρίνει απαραίτητη την παραμονή σας στην Ενωση τουλάχιστον για έναν ακόμη χρόνο. Εκτός βέβαια και εάν έρθει κάποια δελεαστική πρόταση από το εξωτερικό, στην οποία δύσκολα λεει «όχι» όχι μονάχα η ομάδα, αλλά και ο ποδοσφαιριστής… Κατηγορία: Devil's Diary\nTags: Κλωναρίδης Βίκτωρ\nΈφυγε ο Κλωναρίδης\nΠαναθηναϊκός: Πρόταση για Κλωναρίδη!


Συνολικά, 28 κρούσματα στην ΑΜΘ και 1.913 σε όλη τη χώρα – 357 διασωληνωμένοι και 28 νέοι θάνατοι\nΟ ΕΟΔΥ ανακοίνωσε σήμερα Τετάρτη 24 Φεβρουαρίου 1.913 νέα κρούσματα σε όλη τη χώρα, εκ των οποίων 5 εντοπίστηκαν κατόπιν ελέγχων στις πύλες εισόδου της χώρας.\nΣτην Ανατολική Μακεδονία και Θράκη εντοπίστηκαν συνολικά 28 κρούσματα, εκ των οποίων τα δύο μόλις στη Ροδόπη. Ειδικότερα, τα κρούσματα είναι:\nΠΕ Δράμας 2\nΠΕ Έβρου 7\nΠΕ Θάσου 2\nΠΕ Καβάλας 13\nΠΕ Ροδόπης 2\nΟ αριθμός των ασθενών που νοσηλεύονται διασωληνωμένοι είναι 357 (69.7% άνδρες). Η διάμεση ηλικία τους είναι 69 έτη. To 86.8% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ 1.299 ασθενείς. Οι νέες εισαγωγές2 ασθενών Covid-19 στα νοσοκομεία της επικράτειας είναι 304 (ημερήσια μεταβολή +1.67%).\nΟ μέσος όρος εισαγωγών του επταημέρου είναι 258 ασθενείς. Η διάμεση ηλικία των κρουσμάτων είναι 44 έτη (εύρος 0.2 έως 105 έτη), ενώ η διάμεση ηλικία των θανόντων είναι 79 έτη (εύρος 15 έως 103 έτη).\nΔείτε ΕΔΩ την ημερήσια (24/2) επιδημιολογική έκθεση του ΕΟΔΥ


Υπατία: Γυναίκα - Σύμβολο της επιστήμης, filologika.grFilologika.gr\nΗ Υπατία η Αλεξανδρινή, η τελευταία “μύστης” της αρχαίας ελληνικής σκέψης στην ανατολική Μεσόγειο, ήταν η επικεφαλής της Νεοπλατωνικής σχολής της Αιγύπτου. Η πνευματική της διαδρομή ήταν συνυφασμένη με την έρευνα και την επιστήμη της φιλοσοφίας. Ήταν μία γυναίκα χαρισματική και ενάρετη• το πρότυπο του σκεπτόμενου ανθρώπου. Με τη φιλοσοφική της έρευνα αντιστάθηκε στον πνευματικό σκοταδισμό που υποδαύλιζε η αμφιλεγόμενη θρησκευτική ηγεσία του Κυρίλλου Αλεξανδρείας. Έζησε και πέθανε μαρτυρικά στην επιφανέστερη εστία πολιτισμού, στα τέλη του 4ου με αρχές του 5ου αιώνα.\nΟι καταβολές της Υπατίας\nYπατία. Εξώφυλλο του Kingsley.\nΗ Υπατία γεννήθηκε το 370 μ. Χ. στην Αλεξάνδρεια της Ρωμαϊκής Αιγύπτου. Ήταν κόρη του Θέωνα , του πρώτου διευθυντή της Νεοπλατωνικής σχολής της Αλεξάνδρειας, που αργότερα τον διαδέχτηκε στη διεύθυνση της σχολής.\nΤο επιστημονικό έργο του Θέωνα περιλαμβάνει τη μελέτη της φιλοσοφίας, της αστρονομίας και των μαθηματικών. Ο πατέρας της Υπατίας, όχι μόνο της κληροδότησε την αγάπη για τις επιστήμες, αλλά από νεαρή ηλικία τη μύησε στη φιλοσοφία και τα μαθηματικά και φρόντισε να λάβει εξαιρετική εκπαίδευση. Μιμούμενη το ισχυρό πατρικό πρότυπο, η νεαρή μελετούσε τα βιβλία του και λέγεται, ότι τον ξεπέρασε σε γνώσεις. Αυτό αποτέλεσε το εφαλτήριο, ώστε να αφιερωθεί στη «θεραπεία» της επιστήμης.\nΓια την Αλεξανδρινή φιλόσοφο γνωρίζουμε, από τις περιγραφές των πηγών, ότι είχε ευγενική όψη. Ακολουθούσε έναν βίο ενάρετο, σχεδόν ασκητικό, κατά τα πρότυπα του Νεοπλατωνισμού. Ήταν ταπεινή και αγνή, καθώς είχε απαρνηθεί τις σαρκικές απολαύσεις. Στο πρόσωπο της Υπατίας ενώνονταν το κάλλος με τη χάρη και την αρετή. Γι’ αυτό φαίνεται, πως η μόρφωσή της και η ακεραιότητα του χαρακτήρα της, της εξασφάλιζαν ελευθερία κινήσεων σε μία ανδροκρατούμενη κοινωνία, που οι γυναίκες δεν αντιμετωπίζονταν πάντοτε ως ίσες.\nΚαθώς ήταν γεννημένη στην Αλεξάνδρεια, η Υπατία είχε αιγυπτιακή υπηκοότητα, ωστόσο η καταγωγή της οικογένειάς της ήταν ελληνική. Ως φυσική συνέπεια αυτών, ανήκε στους Eθνικούς σε μία εποχή, ωστόσο, κατά την οποία, η Ρωμαϊκή Αυτοκρατορία «ασπαζόταν» την χριστιανική πίστη και στις περιφέρειές της συντελούνταν ραγδαίες θρησκευτικές αλλαγές και πολιτικές ανακατατάξεις. Έτσι, η Υπατία θεωρήθηκε “παγανίστρια” από τους χριστιανούς. Πάντως, στην περιοχή της Αλεξάνδρειας, η οποία αποτέλεσε κατά τα αρχαία χρόνια κέντρο οικονομικό και πολιτικό, άκμαζε η πολιτιστική ανάπτυξη. Ο τόπος αυτός αποτελούσε κόμβο συνάντησης διαφορετικών λαών και θρησκευτικών ιδεολογιών. Εθνικοί, Χριστιανοί και Ιουδαίοι μοιράζονταν την Αλεξάνδρεια- όχι πάντοτε αρμονικά.\nΗ εκπαίδευση και η διδασκαλία της Υπατίας\nΗ Υπατία έλαβε την εκπαίδευση που ταίριαζε σε μία δόκιμη φιλόσοφο, σπουδάζοντας σε Αθήνα και Ρώμη. Ταξίδεψε στην Αθήνα και μαθήτευσε στην Νεοπλατωνική σχολή του Πλουτάρχου του Νεότερου και ολοκλήρωσε τις σπουδές της στη σχολή του Ιεροκλή.\nΜπορεί η σχολή της Αθήνας να αποτέλεσε το λίκνο των αρχών του Νεοπλατωνισμού, όμως η σχολή της Αλεξάνδρειας, υποδεχόμενη στους κόλπους της την Υπατία και άλλους σπουδαίους διανοητές, κατέστη θεματοφύλακας των αρχών αυτών.\nΜε την επιστροφή της στην Αλεξάνδρεια, η Υπατία δίδαξε (στη σχολή των Νεοπλατωνιστών) φιλοσοφία και μαθηματικά. Ήταν τόσο αποτελεσματική, που ξεπέρασε τον πατέρα της τόσο στη διδασκαλία όσο και στα διοικητικά του καθήκοντα, μιμούμενη – θα έλεγε κανείς – τους πλατωνικούς Φύλακες Βασιλείς. Η σχολή μπορεί να μη γνώρισε τη δόξα της αντίστοιχης Αθηναϊκής, ωστόσο, συντήρησε τη μακραίωνη σχέση της πόλης με τη φιλοσοφία. Μάλιστα, αξίζει να σημειωθεί, πως η Αλεξανδρινή σχολή απέφυγε να ασχοληθεί με τη μεταφυσική και θεουργική διδασκαλία, γνωρίζοντας έτσι τις επικρίσεις των σχολών της Ρώμης και της Συρίας, ενώ τα μέλη της επικεντρώθηκαν αποκλειστικά στη μελέτη της φιλοσοφίας, της λογικής και των μαθηματικών.\nΔιαβάστε Επίσης: Παγκόσμια Ημέρα Φιλοσοφίας: Τι προσφέρει η Φιλοσοφία σήμερα;\nΗ Υπατία έμενε πιστή στις διδασκαλίες του Πλωτίνου, του θεμελιωτή των αρχών του νεοπλατωνισμού. Στην αγορά, δίδασκε Πλάτωνα και Αριστοτέλη, αποδεικνύοντας τη δεινότητά της στη ρητορεία και στη φιλοσοφία, με αποτέλεσμα να συγκεντρώνει γύρω της την ελίτ των μαθητών και φανατικό κοινό στις δημηγορίες της. Επιπρόσθετα, ήταν ιδιαίτερα παραγωγική σε ό,τι αφορά τη μαθηματική επιστήμη, καταγράφοντας σχόλια για το έργο του Απολλώνιου και του Διόφαντου. Αυτό, την κατέστησε την πρώτη γυναίκα που διακρίθηκε στα μαθηματικά.\nΤο έργο της Υπατίας μέσα από τα έργα των μαθητών της\nΗ Υπατία με τους μαθητές της.\nΔυστυχώς, από τα έργα της, αν και ήταν πολυγραφότατη, δε σώζονται, παρά μόνο οι τίτλοι, αφού η βιβλιοθήκη της Αλεξάνδρειας και το Σεραπείο, όπου φυλασσόταν το έργο της Υπατίας, καταστράφηκαν. Δεν είναι σίγουρο, εάν περιελάμβαναν αμιγώς φιλοσοφικά κείμενα, αλλά οπωσδήποτε η Υπατία είχε έναν προσανατολισμό προς την αριστοτελική διδασκαλία. Από την αλληλογραφία της με τους μαθητές της και τις αναφορές των διαδόχων της, μάς αποκαλύπτονται ενδιαφέρουσες πληροφορίες για το ότι είχε εντρυφήσει στις επιστήμες της Φιλοσοφίας και των Μαθηματικών.\nΓνωρίζουμε, λοιπόν, ότι, η Υπατία επηρεασμένη από τη θεωρία του Αρίσταρχου περί ηλιοκεντρικού συστήματος, προχώρησε στην χαρτογράφηση των ουράνιων σωμάτων («Αστρονομικός Κανών»). Η Υπατία μελέτησε τον «Αστρονομικό Κανόνα» του Πτολεμαίου, σχολίασε το έργο του Διόφαντου του Αλεξανδρέως ( «Υπόμνημα εις Διόφαντον») και τελειοποίησε τους Απολλώνιους κώνους, που αποτέλεσαν τη θεμέλιο λίθο της «προβολικής γεωμετρίας» («Υπόμνημα εις τα κωνικά»).\nΑναφορές στο συγγραφικό της έργο εντοπίζουμε στα συγγράμματα του Διονυσίου του Αρεοπαγίτου. Παράλληλα, ανακάλυψε το αραιόμετρο ή πυκνόμετρο, επιστημονικό όργανο που μετρά την πυκνότητα των υγρών. Από τις επιστολές της προς τον μαθητή της, τον Συνέσιο, μαθαίνουμε πως τον βοήθησε να κατασκευάσει έναν αστρολάβο και ένα υδρόμετρο. Όλα αυτά, φανερώνουν την ενασχόλησή της με την επιστήμη των Μαθηματικών και της Αστρονομίας, ακολουθώντας το πατρικό της πρότυπο και τιμώντας την κληρονομιά της.\nΟι επιφανείς μαθητές της Υπατίας\nΣτα 412- 415 μ. Χ. έπαρχος της Αιγύπτου χρημάτισε ο Ορέστης, ο παλαιός μαθητής της Υπατίας, με τον οποίο διατηρούσε φιλικούς δεσμούς, και, ακολουθώντας τα νέα ήθη, βαπτίστηκε χριστιανός. Ο Ορέστης, συμβουλευόταν τη δασκάλα του σε πολιτειακά θέματα, κατάσταση που δεν ανεχόταν ο Επίσκοπος Αλεξάνδρειας Κύριλλος. Όπως καταγράφει ο σύγχρονός τους, ο ιστορικός Σωκράτης ο Σχολαστικός: «Όλοι οι άνθρωποι την σεβόταν και την θαύμαζαν για την απλή ταπεινοφροσύνη του μυαλού της. Ωστόσο, πολλοί με πείσμα την ζήλευαν και επειδή συχνά συναντούσε και είχε μεγάλη οικειότητα με τον Ορέστη. Ο λαός την κατηγόρησε ότι αυτή ήταν η αιτία που ο Επίσκοπος και ο Ορέστης δεν γινόταν φίλοι.»\nΓνήσια επιστολή του Συνέσιου προς την Υπατία από τυπωμένη έκδοση του 1553.\nΕντούτοις, η Υπατία ήταν στοργική δασκάλα. Φρόντιζε για τους μαθητές της, απαλλαγμένη από θρησκευτικές ιδεοληψίες και προκαταλήψεις, σε μία ιστορική περίοδο που ο θρησκευτικός φανατισμός δίχαζε.\nΦρόντιζε να επισημαίνει, πως αυτό που τους ενώνει, είναι η «πίστη» στην επιστήμη. Για αυτό και με τον Επίσκοπο Συνέσιο διατηρούσαν τακτική αλληλογραφία. Σε μία από τις επιστολές που διασώθηκαν, διαβάζουμε το εξής:\n«Ακόμα και αν υπάρχει απόλυτη λήθη στον Άδη, ακόμα και εκεί θα σε θυμάμαι αγαπητή Υπατία». Τα λόγια του αποδεικνύουν την αναγνώριση και την αγάπη του στο πρόσωπο της δασκάλας του. Ωστόσο, ο μεγάλος θαυμασμός που έτρεφαν για εκείνη οι χριστιανοί μαθητές της δεν ήταν επαρκής για να την προστατέψει από ένα τέλος τραγικό.\nΟ θάνατος της Υπατίας της Αλεξανδρινής.\nΤο έτος 412 μ. Χ ο αγαπητός μαθητής και φίλος της Υπατίας, ο Ορέστης, αναγορεύτηκε Έπαρχος της Αλεξάνδρειας. Την ίδια χρονική περίοδο Επίσκοπος της χριστιανικής εκκλησίας τελούσε ο αμφιλεγόμενος Κύριλλος, ο οποίος ήταν πιο σκληροπυρηνικός σε σχέση με τον προκάτοχό του και έδειχνε να επιθυμεί να αυξήσει την επιρροή του και στα πολιτικά θέματα της Αλεξάνδρειας. Ο διαξιφισμός των δύο αντρών προκάλεσε αργότερα το θάνατο της φιλοσόφου.\nΌσα γνωρίζουμε για τον Ορέστη, τα αντλούμε μέσα από τις πηγές που «υφαίνουν» τον μύθο γύρω από την κατάληξη της Υπατίας. Το πνεύμα της δασκάλας του, φαίνεται να τον επισκίαζε, καθώς ανήκε στον κύκλο του συμβουλευτικού του σώματος, αφού ο Έπαρχος την εμπιστευόταν. Οι προσωπικές τους σχέσεις παρουσιάζονταν από τους πολεμίους της ως το αίτιο της διαμάχης του Ορέστη και του Κυρίλλου. Πολλοί από αυτούς ενστερνίζονταν τη θέση, ότι η Υπατία ασκούσε παγανιστική μαγεία και γητειές πάνω στον Έπαρχο.\nΚατά τη διάρκεια του 4ου αιώνα η αχανής αυτοκρατορία «ταλανιζόταν» από αδιαφάνεια στην πολιτική της ζωή και οι πολιτικοί ηγέτες υπαγόρευαν τον χριστιανισμό. Όσο «εκχριστιανιζόταν» η Αυτοκρατορία, τόσο εξαπλωνόταν στους κόλπους της ο θρησκευτικός φανατισμός. Με μία σειρά νομοθετημάτων επιχειρήθηκε η εξάλειψη της αρχαίας ελληνικής λατρείας μέχρι που ποινικοποιήθηκε. Οι διαφορετικές λατρείες. συλλήβδην, «τελούσαν υπό διωγμό». Απόρροια αυτού ήταν η ελευθερία της σκέψης και του λόγου να περιοριστεί. Η επιστημονική κοινότητα της Αλεξάνδρειας ακολουθούσε τις διδασκαλίες της Νεοπλατωνικής σχολής και δοκιμαζόταν από τους φανατισμένους χριστιανούς , αφού για εκείνους χαρακτηρίζονταν ως «παγανιστές». Τον φανατισμό υποκινούσε ο Κύριλλος, που ήθελε να εξουδετερώσει της υπόλοιπες θρησκείες για να διεκδικήσει πολιτική επιρροή στην επαρχία.\nΣύμφωνα με τον Σωκράτη τον Σχολαστικό, τον εκκλησιαστικό ιστορικό – σύγχρονο της Υπατίας, η σύγκρουση του Κυρίλλου και του Ορέστη πυροδότησε μία σειρά γενικότερων συγκρούσεων ανάμεσα στις θρησκευτικές ομάδες της πόλης με κατάληξη τον θάνατο της Υπατίας. Αρχικά, ο Κύριλλος περί τα 412 μ. Χ . ενθρονίστηκε στη θέση του, θείου του και Πατριάρχη της Αλεξάνδρειας, Θεόφιλου. Έκτοτε, προχώρησε στην κάθαρση του χριστιανισμού από αιρετικά δόγματα και κήρυξε πόλεμο ενάντια στις παραδοσιακές θρησκείες των Εθνικών και των Ιουδαίων. Καταγράφεται, ότι οι τελευταίοι, εκμεταλλευόμενοι την ανοχή του Έπαρχου, διέπρατταν εγκληματικές ενέργειες έναντι των Χριστιανών. Για να αποφευχθούν οι ταραχές, ο Έπαρχος το 415 μ.Χ. προχώρησε στην έκδοση διατάγματος που ρύθμιζε τις δημόσιες συγκεντρώσεις των Ιουδαίων.\nΩστόσο, την αρχή του τέλους επισφράγισε η ενέδρα που έστησαν οι Ιουδαίοι στους Χριστιανούς στο ναό του Αγίου Αλεξάνδρου. Οι πρώτοι δολοφόνησαν το πλήθος των Χριστιανών που έσπευσαν σε κατάσβεση του πυρός, καθώς, όπως διαδόθηκε στην πόλη, ο ναός είχε παραδοθεί στις φλόγες. Αφού ο Ορέστης κράτησε ουδέτερη στάση, ώστε να μην προκληθεί η ολοκληρωτική ρήξη, ο Κύριλλος προχώρησε στη λήψη σκληρών μέτρων για να τιμωρηθούν οι υπαίτιοι. Ακολούθησαν δημεύσεις περιουσιών των Εβραίων και απαγόρευση χρήσης των Συναγωγών και δολοφονίες.\nΗ έπαρση του Κυρίλλου προκαλούσε το θυμικό του Ορέστη. Σε συνάντηση των πολιτικών δυνάμεων της Αλεξάνδρειας και του θρησκευτικού ηγέτη συνέδραμαν φανατικοί μοναχοί. Ένας εξ αυτών, ο Αμμώνιος, τραυμάτισε τον Ορέστη πετώντας του μία πέτρα στο κεφάλι. Ο μοναχός συνελήφθη από τη φρουρά του Επάρχου και εκτελέστηκε άμεσα.\nΟ θάνατος της Υπατίας, ελαιογραφία του Τσαρλς Ουίλιαμ Μίτσελ (Charles William Mitchell), 1885\nΗ κατάσταση στην πόλη ήταν έκρυθμη. Η Υπατία εξαπέλυσε μύδρους κατά της τακτικής του Επισκόπου και στηλίτευσε τη δίψα του για αύξηση της πολιτικής του δύναμης. Αυτό εξόργισε το μανιασμένο πλήθος του οποίου η οργή στράφηκε ενάντια στη γυναίκα που έχαιρε μεγάλης εκτίμησης και αγάπης από τον Ορέστη. Ο Σωκράτης ο Σχολαστικός περιγράφει χωρίς γλαφυρότητα την «κινηματογραφική» σκηνή της δολοφονίας της, την άνοιξη του 415 μ.Χ. : «Με λίγα λόγια, ορισμένοι πεισματάρηδες και απερίσκεπτοι κοκορόμυαλοι με υποκινητή και αρχηγό τους τον Πέτρο, έναν οπαδό αυτής της Εκκλησίας, παρακολουθούσαν αυτή τη γυναίκα να επιστρέφει σπίτι της γυρνώντας από κάπου. Την κατέβασαν με τη βία από την άμαξά της, την μετέφεραν στην Εκκλησία που ονομαζόταν Caesarium, την γύμνωσαν εντελώς, της έσκισαν το δέρμα και έκοψαν τις σάρκες του σώματός της με κοφτερά κοχύλια μέχρι που ξεψύχησε, διαμέλισαν το σώμα της, έφεραν τα μέλη της σε ένα μέρος που ονομαζόταν Κίναρον και τα έκαψαν.»\nΗ ωμότητα της δολοφονίας της φιλοσόφου προκαλεί αποτροπιασμό. Ο πέμπτος αιώνας στο λιμάνι της Αλεξάνδρειας «ανέτειλε» σκοτεινός. Στην πόλη, η χριστιανική ηγεσία, επιδιώκοντας την επικυριαρχία της στην πολιτική σκηνή, εξέθρεψε το φανατισμό, προέβαλε το μίσος και στρέβλωσε την αλήθεια. Η Υπατία με νηφαλιότητα αρνήθηκε να σωπάσει στη φαλκίδευση της ελευθερίας του πνεύματος. Αρνήθηκε να ασπαστεί τον συγκεκαλυμμένο θρησκευτικό φανατισμό του Κυρίλλου. Δέχθηκε στωικά το ειδεχθές της τέλος. Ένα τέλος, που πολλοί το εξισώνουν με τον μαρασμό της κλασικής παιδείας στην Αίγυπτο αλλά και στον τότε σύγχρονο κόσμο.\nΟ Ορέστης κάλεσε τη Ρώμη σε βοήθεια και ξεκίνησε έρευνες για τον θάνατο της αγαπημένης του δασκάλας. Παραιτήθηκε λίγο αργότερα, αντιλαμβανόμενος πως η παραμονή του στην πόλη διακύβευε και τη δική του ζωή. Από την άλλη μεριά, ο ηθικός αυτουργός, ο Επίσκοπος Αλεξάνδρειας, ο Κύριλλος, αναγορεύτηκε πατέρας του δόγματος της Αγίας Τριάδας και αγιοποιήθηκε από την χριστιανική εκκλησία για το πάθος που επέδειξε για την εδραίωση της χριστιανικής πίστης. Γιορτάζεται από την ορθόδοξη εκκλησία στις 18 Ιανουαρίου.\nΠοια ήταν η Υπατία;\nΓια τον Κύριλλο η Υπατία ήταν μία μάγισσα. Αλλά αυτός ο χαρακτηρισμός μάλλον την αδικεί. Οι αρχές του Νεοπλατωνισμού (που δίδασκε) έρχονταν σε κόντρα με το αντίπαλο δέος του χριστιανισμού. Ο κριτικός αναγνώστης, που θα μελετήσει με νηφαλιότητα τα γραπτά του Επισκόπου, θα εντοπίσει τις επιρροές της Υπατίας στο έργο του. Ωστόσο, χρειάζεται να τονιστεί, πως η Υπατία δεν αντιμαχόταν τη χριστιανική πίστη. Με διαφάνεια και νηφάλιο ερευνητικό πνεύμα ξεδιάλυνε το μυστήριο που είχε η νέα θρησκεία. Αυτό παρακίνησε πολλούς βαπτισμένους μαθητές της να συνειδητοποιήσουν τις αρχές της πίστης αυτής.\nΓια τους μαθητές της ήταν η σεβάσμια δασκάλα. Για τον Ορέστη ήταν σύμβουλος και πνευματική του μητέρα. Δυστυχώς, δεν κατάφερε να την προστατέψει, γεγονός που το έφερε βαρέως. Για τον επίσκοπο Συνέσιο ήταν η «σεβάσμια Δέσποινα», γιατί τον βοήθησε να συμπεριληφθεί στους κόλπους μίας μικρής επιστημονικής «Αναγέννησης» που «κυοφορήθηκε» στην αρχαία Αλεξάνδρεια. Δε θα ήταν υπερβολή το σχόλιο, πως η σχέση Συνέσιου και Υπατίας είναι αντίστοιχη αυτής του Πλάτωνα με τον Σωκράτη.\nΟ Αμερικανός συγγραφέας Elbert Hubbard έγραψε για εκείνη: «Η Υπατία ήταν ένα πρόσωπο που χώριζε την κοινωνία σε δύο μέρη: αυτούς που την θεωρούσαν θαύμα του φωτός…και αυτούς που την έβλεπαν σαν απόστολο του σκότους».\nΜπορεί το έργο της να μη διασώθηκε, το πνεύμα της , όμως, δεν πέρασε στη λήθη. Τον 18ο αιώνα ο Άγγλος ιστορικός Gibbon τη μνημονεύει. Επιπλέον, στη Γαλλία εκδίδεται ένα άρθρο στην «Εγκυκλοπαίδεια» του Βολταίρου που την εγκωμιάζει ως «πρόδρομο του Διαφωτισμού». Ο Φρειδερίκος Σίλλερ ανεβάζει μία θεατρική παράσταση με κεντρικό γεγονός το θάνατό της και τον εικοστό αιώνα, ο Charles Kingsley συγγράφει το ιστορικό μυθιστόρημα «Υπατία». Το 2009 ο Αλεχάντρο Αμενάμπαρ σκηνοθετεί την ταινία Agora, στην οποία κεντρικό πρόσωπο είναι η σπουδαία φιλόσοφος, την οποία ενσαρκώνει η ηθοποιός, Ρέιτσελ Βάις.\nΤο επιμύθιο για την Υπατία\nΗ τελευταία μύστης της αρχαίας ελληνικής φιλοσοφίας και πρώτη γυναίκα που διέπρεψε στα μαθηματικά, είχε μία κοπιώδη θητεία στην επιστήμη. Εμφύσησε το ανήσυχο πνεύμα της στους μαθητές της και αφύπνισε πολλούς από το νοητικό τους λήθαργο. Ο αδαμάντινος χαρακτήρας της και η ασκητική της ζωή έκαναν πολλούς να την παρουσιάζουν ως χριστιανικό πρότυπο. Είναι παιχνίδι της μοίρας το ότι η «παγανίστρια» έζησε και μαρτύρησε σαν χριστιανή, τόσο, που κάποιοι τη συγχέουν με την Αγία Αικατερίνη, καθώς δολοφονήθηκαν και οι δύο στην περιοχή της Αλεξάνδρειας, την ίδια περίπου περίοδο. Η Υπατία, όμως, είναι το πρότυπο του τέλειου ανθρώπου. Εντυπωσίαζε με την ομορφιά και την ευρυμάθειά της. Εξύμνησε την αγνότητα, καθώς πίστευε στην μεταρσίωση της ψυχής χωρίς τη συμβολή του σώματος. «Θεράπευσε» μέχρι τέλους την επιστήμη και την έρευνα, ξετυλίγοντας τον μίτο της άγνοιας.\n“όταν σε βλέπω,\nόταν σ’ ακούω,\nόταν τον έναστρο της Παρθένου οίκο θωρώ,\nγιατί εσένα σου αξίζει ο ουρανός,\nαπαστράπτουσα της σοφίας\nκαι των ωραίων λόγων\n(Παλλαδάς, βιβλίο Θ΄: επιδεικτικά επιγράμματα)\nΠαρακάτω παρατίθεται ένα βίντεο – απόσπασμα από την ταινία Agora που παρουσιάζει τον θάνατο της Υπατίας. Καλή απόλαυση!


Τοις κείνων ρήμασι πειθόμενοι [#62]\nΒρίσκεστε εδώ: Home Ιδεολογία Ιστορικά Κείμενα Τοις κείνων ρήμασι πειθόμενοι [#62]\nΗ επικρατούσα κατάσταση στην Ελλάδα πριν την μάχη των Θερμοπυλών.\n«Η σύγκληση του Πανελληνίου Συνεδρίου».\nΗ συντριπτική ήττα των στρατευμάτων του Δαρείου στον Μαραθώνα είχε πλήξει ανεπανόρθωτα το γόητρο της αυτοκρατορίας του και οι υπαίτιοι έπρεπε να τιμωρηθούν. Ήταν αδύνατον να χωρέσει ο νους του, ότι μια μικρή πόλη σαν την Αθήνα τόλμησε να αντισταθεί στον Μεγάλο Βασιλέα.\nΩστόσο, ο Δαρείος πεθαίνει το 486 π.Χ. σε ηλικία εξήντα πέντε ετών και την προετοιμασία της εκστρατείας κατά της Ελλάδας αναλαμβάνει ο διάδοχος του θρόνου και γιος του Ξέρξης, που πλέον δεν είχε κληρονομήσει μόνο μια αχανή αυτοκρατορία, αλλά και το ιερό καθήκον να εκδικηθεί για το γόητρο του πατέρα του. Άλλωστε, έπρεπε τώρα να επιβεβαιώσει ότι ήταν αντάξιο τέκνο του Δαρείου και απόγονος μιας ολόκληρης γενεάς βασιλέων κατακτητών.\nΕκτός αυτού, ο φιλόδοξος στρατηγός Μαρδόνιος που είχε βλέψεις να γίνει σατράπης της Ελλάδας, ζητούσε επιμόνως να εκδικηθεί για την γελοιοποίηση που είχε υποστεί, όταν τα πλοία του καταστράφηκαν από την τρομερή καταιγίδα στο ακρωτήριο του Άθω, με αποτέλεσμα να επιστρέψει άπραγος στην Περσία. Από την άλλη πλευρά ο Αρταβάνος, θείος του Ξέρξη, είχε επιφυλακτική στάση απέναντι σε ένα παρόμοιο εγχείρημα. Το ίδιο είχε συμβουλέψει προηγουμένως και τον αδελφό του Δαρείο, επισημαίνοντας τους κινδύνους που ενείχε η εκστρατεία στην Σκυθία, αλλά δεν είχε εισακουστεί.\nΕν τω μεταξύ η κατάσταση στην Ελλάδα ήταν αρκετά συγκεχυμένη. Η Πελοποννησιακή Συμμαχία αποτελούσε την μεγαλύτερη στρατιωτική δύναμη σε χερσαίες δυνάμεις, με αιχμή του δόρατος τον σπαρτιατικό στρατό, ο οποίος βρισκόταν στο απόγειο της στρατιωτικής του ωριμότητας και υπεροχής. Από την άλλη πλευρά, στις ναυτικές δυνάμεις πρωτοστατούσαν οι Αθηναίοι, με έναν ικανό και αξιόμαχο στόλο, με πλοία καινούρια και άρτια πολεμική κατάρτιση των πληρωμάτων που τα απάρτιζαν.\nΩστόσο, η αντίσταση στην βόρεια και κεντρική Ελλάδα ενάντια στην περσική εισβολή ήταν ουσιαστικά ανύπαρκτη, καθώς πόλεις της Μακεδονίας, της οποίας ένα μεγάλο μέρος ήταν ήδη υποταγμένο στους Πέρσες από την πρώτη τους εκστρατεία, της Θεσσαλίας και της Βοιωτίας δεν διέθεταν την κατάλληλη δυναμική για ένα τέτοιο εγχείρημα. Παράλληλα, η καλοσχεδιασμένη προπαγάνδα του Ξέρξη είχε καταφέρει να επηρεάσει αρνητικά την ψυχολογία όλων των ελληνικών πόλεων, δημιουργώντας αισθήματα ανασφάλειας και φόβου σε όλους τους Έλληνες.\nΟι Αθηναίοι έτρεφαν μια απατηλή αίσθηση ασφάλειας, αγνοώντας τον περσικό κίνδυνο, ενώ ταυτόχρονα είχαν επαναπαυτεί, χάνοντας το προηγούμενο αξιόμαχο του χαρακτήρας τους. Στο μεταξύ, οι απροετοίμαστοι Έλληνες είχαν συνταραχτεί από τις περσικές εισβολές σε διάφορες ελληνικές πόλεις, πολλές εκ των οποίων είχαν υποταχτεί ήδη στον εχθρό.\nΤαυτόχρονα, το μαντείο των Δελφών διέβλεπε μια καθαρή περσική νίκη, μετά την οποία όσοι είχαν βοηθήσει τον Πέρση βασιλιά θα απολάμβαναν και τα ανάλογα προνόμια. Έτσι, οι χρησμοί που δίνονταν στις διάφορες ελληνικές πόλεις, οι οποίες συνέρεαν στο ιερατείο για να ζητήσουν την γνώμη των θεών, προέβλεπαν πολλά επερχόμενα δεινά, καταρρακώνοντας το ηθικό τους και τις τελευταίες ελπίδες σωτηρίας. Η ψυχολογία όλων των εστιών αντίστασης, που θα μπορούσαν να αντιπαρατεθούν στον περσικό επεκτατισμό, είχε αρχίσει να συνθλίβεται, με αποτέλεσμα πολλές από αυτές να αρνηθούν να συμμαχήσουν είτε από φόβο, είτε από δόλο και ιδιοτέλεια.\nΩστόσο, ο περσικός στρατός είχε ήδη καταφέρει να φτάσει στον Ελλήσποντο, συνεχίζοντας την πορεία του κατά μήκος της Θράκης και φτάνοντας ως την Θέρμη της Μακεδονίας. Στο ελληνικό στρατόπεδο, οι μόνες ουσιαστικές εστίες αντίστασης, η Αθήνα και η Σπάρτη, πληροφορούμενες τις προετοιμασίες του Ξέρξη, αποφασίζουν να συγκαλέσουν το 481 π.Χ. Πανελλήνιο Συνέδριο στον Ισθμό της Κορίνθου, εντός ενός κλίματος φόβου, ανασφάλειας, αλλά και ιδιοτέλειας πολλών πόλεων, οι οποίες προσέβλεπαν σε μελλοντική αύξηση της δύναμης και της επιρροής τους, αμέσως μετά την περσική κυριαρχία επί ελληνικού εδάφους.\nΤο μεγαλύτερο μέρος των Θεσσαλικών και των Βοιωτικών πόλεων είτε είχε ήδη μηδίσει, είτε βρισκόταν υπό περσική κατοχή, δίχως να έχει δείξει προηγουμένως σοβαρή αντίσταση στον κατακτητή. Παράλληλα, τραγική ήταν και η στάση του Άργους, το οποίο κατάφερε να διατηρήσει ουδέτερη στάση προβάλλοντας παράλογες απαιτήσεις στο συνέδριο του Ισθμού, καθώς επίσης και της Κρήτης, της Κέρκυρας και των ελληνικών πόλεων της Μεγάλης Ελλάδας, οι οποίες κυρίως λόγω προσωπικών συμφερόντων παρέμειναν εκτός του Ελληνικού Συνασπισμού.\nΜέσα σε αυτό το ζοφερό περιβάλλον, το Πανελλήνιο Συνέδριο αποφασίζει, με την σύμφωνη γνώμη όλων των ελληνικών πόλεων που μετείχαν στον Συνασπισμό, αντίσταση μέχρις εσχάτων, με όσες δυνάμεις διέθεταν. Επιπλέον, αποφασίζεται από κοινού η αρχιστρατηγία των στρατιωτικών δυνάμεων του Συνασπισμού να ανατεθεί στους Σπαρτιάτες, αναγνωρίζοντας έτσι, ακόμα και οι ίδιοι οι Αθηναίοι, την υπεροχή της Πελοποννησιακής Συμμαχίας σε χερσαίες δυνάμεις, αλλά και το υψηλό επίπεδο εκπαίδευσης και στρατηγικής του σπαρτιατικού στρατού, ο οποίος δικαίως θεωρείτο ο καλύτερος στρατιωτικός μηχανισμός σε ολόκληρο τον ελληνικό χώρο. Αρχιστράτηγος του ελληνικού στρατού ορίζεται ο βασιλιάς της Σπάρτης, Λεωνίδας.\nΗ Αθήνα προς τιμήν της, παρά το γεγονός ότι είχε ήδη σημειώσει μια σπουδαία νίκη κατά των Περσών και είχε δημιουργήσει τον μεγαλύτερο ελληνικό στόλο τριήρων, δεν αντιτάχθηκε στην απόφαση αυτή των συμμάχων για το καλό της πατρίδας. Έτσι, η Σπάρτη θα είχε υπό την επίβλεψη της όχι μόνο τις στρατιωτικές επιχειρήσεις της ξηράς, αλλά και τις ναυτικές επιχειρήσεις, παρόλο που η ίδια δεν διέθετε πλοία.\nΑκολούθως, οι Σπαρτιάτες πείθουν τους συμμάχους να κατασκευάσουν ένα τείχος κατά μήκος του Ισθμού, με σκοπό να εμποδίσουν την προέλαση του περσικού στρατού στην Πελοπόννησο. Κάτι τέτοιο, όμως, θα ήταν μάταιο, καθώς στην περίπτωση που δεν νικούσαν τον στόλο του Ξέρξη, αυτός θα μπορούσε να εισβάλλει ανενόχλητος στην Πελοπόννησο από την θάλασσα, παρακάμπτοντας τον Ισθμό.\nΠερισσότερα σε αυτή την κατηγορία: « Κλεάνθης ο Άσσιος\tΤοις κείνων ρήμασι πειθόμενοι [#63] »\nΑυτήν τη στιγμή επισκέπτονται τον ιστότοπό μας 108 επισκέπτες


Υπηρεσία μηνυμάτων ύψιστης ασφάλειας αναζητά χρηματοδότηση – Newsbeast\nΥπηρεσία μηνυμάτων ύψιστης ασφάλειας αναζητά χρηματοδότηση\nΗ εφαρμογή αναπτύσσεται από ιδρυτή του Pirate Bay\nΣτον απόηχο του μεγάλου σκανδάλου παρακολουθήσεων της NSA, ο Peter Sunde, ένας εκ των ιδρυτών του Pirate Bay, ανακοίνωσε την ανάπτυξη μιας εφαρμογής που εγγυάται απόλυτη μυστικότητα στις ανταλλαγές μηνυμάτων μέσω smartphones.\nΗ εφαρμογή ονομάζεται Hemlis που στα Σουηδικά σημαίνει «μυστικό» και για να δοθεί στους χρήστες πρέπει πρώτα να συγκεντρωθούν 100 χιλιάδες δολάρια μέσω crowdfunding διαδικασίας.\nΟ Sunde εγγυάται ότι αν δεν συμπληρωθεί το ποσό στο χρονικό διάστημα που έχει ανακοινωθεί, τα χρήματα θα επιστραφούν μέχρι δεκάρας. Αν, πάντως, κρίνουμε από τη δυναμική ανταπόκριση του κοινού, το σενάριο της αποτυχίας φαίνεται απίθανο.\nΗ εφαρμογή-υπηρεσία Hemlis παραπέμπει στα γνωστά μας WhatsApp ή iMessage, μόνο που έχει μια βασική διαφορά: Χρησιμοποιεί περίπλοκη κρυπτογράφηση σε κάθε στάδιο της διαδικασίας αποστολής και λήψης ενός μηνύματος.\n«Κανείς δεν μπορεί να το διαβάσει ή να το ακούσει. Ούτε εμείς!», υπόσχεται ο Sunde.\nΣΧΕΤΙΚΑ TAGSHemlis pirate bay κρυπτογραφηση\n• Η υπηρεσία του Pirate Bay που πονοκεφαλιάζει τις streaming πλατφόρμες


Τα άρθρα από Ανδριάνα Μακρή, στο MAXMAG\nGhost Of Tsushima – Μπορεί να γίνει ομορφότερο;\nΦοιτήτρια της Φιλοσοφίας και Παιδαγωγικής στο Αριστοτέλειο Πανεπιστήμιο Θεσσαλονίκης, που κράτησε μόνο τη φιλοσοφία. Βολιώτισα, αλλά με μεγάλη αγάπη στη συμπρωτεύουσα. Εδώ και λίγα χρόνια δηλώνω ερωτευμένη με τη συγγραφή και την αρθρογραφία.\n3 Ιουλίου 2017 , Από Ανδριάνα Μακρή\nΓια όλους εκείνους που ισχυρίζονται με περηφάνεια(;) πως φυσικά και δεν είναι ρατσιστές. Για όλους όσοι θεωρούν με μεγάλο θράσος πως είναι ανοιχτόμυαλοι. Για εκείνους που ο ρατσισμός «ντύνεται» μονάχα με τον μανδύα ακροδεξιών κομμάτων. Για όλους εκείνους που είναι απόλυτοι πως είναι σωστοί. Για εκείνον που είναι επιλεκτικά ρατσιστής. Μία από τις μεγαλύτερες «αρρώστιες», […]\n26 Ιουνίου 2017 , Από Ανδριάνα Μακρή\nΗ ΕΡΤ, ένα κανάλι το οποίο ουκ ολίγες φορές έχει -με έναν εντελώς περίεργο και τυχαίο(;) τρόπο- τιμήσει την «γκάφα», από όπου και αν αυτή προέρχεται, κατάφερε πριν από λίγες ημέρες να δείξει σε όλους όσοι μιλούν ειρωνικά και γεμάτοι χλευασμό για τα φεμινιστικά κινήματα ανά τον κόσμο, πως τελικά ίσως να έχουν άδικο. Μεγάλο […]\n19 Ιουνίου 2017 , Από Ανδριάνα Μακρή\nΤα υποκριτικά «κουτάκια» του Έλληνα\nΌλοι γνωρίζουν το -θλιβερό- περιστατικό που συνέβη την προηγούμενη Δευτέρα σε ένα αστικό λεωφορείο της Θεσσαλονίκης, καθώς φοιτήτρια κατήγγειλε με ανάρτησή της στο facebook, έχοντας φωτογραφίες ως πειστήρια, την παρενόχληση που δέχθηκε από έναν ιερέα(;). Να πούμε, πως το διαδικτυακό προφίλ της φοιτήτριας είναι μπλοκαρισμένο, με πιθανότερο λόγο την ασεμνότητα των επικείμενων φωτογραφιών, αφού γνωρίζουμε […]\n12 Ιουνίου 2017 , Από Ανδριάνα Μακρή\nΚανείς μας δεν ξέρει πως να αντιδράσει σε περιστατικά που δεν τα χωρά ο ανθρώπινος νους, μα όπως πρέπει κάποιος να αντιδράσει σήμερα, αύριο και κάθε αύριο. Το γεγονός πως ένα 11χρονο αγόρι σκοτώθηκε μέσα στο προαύλιο του σχολείου του από μια αδέσποτη σφαίρα, είναι αναμφίβολα ένα τέτοιο περιστατικό. Όταν έρχεται κάποιος αντιμέτωπος με σκληρές […]\n5 Ιουνίου 2017 , Από Ανδριάνα Μακρή\nΝίκησε ο φόβος τελικά;\nΟι προηγούμενες ημέρες, θα έλεγε κανείς, πως αναντίρρητα αποτέλεσαν -ακόμα- ένα γερό πλήγμα στον λεγόμενο δυτικό κόσμο, καθώς για άλλη μια φορά υπήρξαν τρομοκρατικά χτυπήματα στην πόλη του Λονδίνου. Εκεί λοιπόν, επικράτησε η τρομοκρατεία, η τρέλα και αλαζονεία. Το ίδιο βράδυ, στην πόλη του Τορίνο, ο φόβος πήρε μια μεγάλη νίκη, πράγμα που μπορεί και […]\n29 Μαΐου 2017 , Από Ανδριάνα Μακρή\nΟυδέν κρυπτόν υπό… του μίσους\nΠροσφάτως, είδα στο facebook την παρακάτω αγγελία, από γνωστή διαδικτυακή σελίδα αναζήτησης εργασίας στη Θεσσαλονίκη. Η αγγελία ανέγραφε τα παρακάτω: «ζητούνται εθελοντές για βοήθεια μεταναστών στη Λέσβο». Αρχικά, αφού ξεπέρασα το γεγονός πως φτάσαμε στο σημείο να βλέπουμε τέτοιου είδους αγγελίες -εδώ βλέπουμε άλλα τρελά πράγματα, αυτό μας πείραξε, θα μου πεις!- ήθελα πολύ να […]\n23 Μαΐου 2017 , Από Ανδριάνα Μακρή\nΟι αληθινά σπουδαίοι είναι πάντα αληθινοί\nΓια κάποιον ανεξήγητο λόγο, έχουμε συνηθίσει να «αγιοποιούμε» μεγάλες προσωπικότητες που πέρασαν από αυτό τον κόσμο. Λες και άτομα με σπουδαία ιστορία δεν ήταν άνθρωποι όπως όλοι μας, με τις ίδιες συνήθειες και ιδιαιτερότητες. Πρόσφατα λοιπόν, είδα το παρακάτω βίντεο, το οποίο αναφέρεται στην Άννα Φρανκ, λέγοντας πως δεν ήταν το «άγιο» κορίτσι που όλοι […]\n22 Μαΐου 2017 , Από Ανδριάνα Μακρή\nΟ «μεσαίωνας» του 2017\nΕίναι γνωστός στους περισσότερους ο σάλος που προκλήθηκε από την πρωτοβουλία(;) των αναισθησιολόγων του Νοσοκομείου Σάμου, οι οποίοι αρνούνται να χορηγούν αναισθησία σε περιπτώσεις διακοπής κύησης, εκτός αν συντρέχει κάποιος σοβαρός ιατρικός λόγος. Μάλιστα. Από την πλευρά τους λοιπόν, αν και δεν υπάρχει μέχρι στιγμής επίσημη ανακοίνωση, οι αναισθησιολόγοι επικαλούνται το άρθρο 31 του Νόμου […]\n8 Μαΐου 2017 , Από Ανδριάνα Μακρή\nΠολιτισμός μηδέν: Κάποιοι ακόμα σφάζουν ζώα δημοσίως\nΛένε -και θα συμφωνήσω απολύτως- πως ο πολιτισμός ενός λαού φαίνεται από τον τρόπο που αντιμετωπίζει τα παιδιά και τα ζώα. Στη συγκεκριμένη περίπτωση, αποδικνύεται -για ακόμα μια φορά- πως η αναισθησία μαζί με την έλλειψη λογικής σκέψης μπορούν να σε γυρίσουν σε «μεσαιωνικές» πράξεις. Τι έγινε λοιπόν; Επίδειξη ισχύος και θράσους έκαναν κάτοικοι του […]\n1 Μαΐου 2017 , Από Ανδριάνα Μακρή\nΌταν η ανθρωπιά «σπάει» τον αποκλεισμό!\nΤαμπού. Κοινωνικός αποκλεισμός. Δύο έννοιες που -δυστυχώς- δε θα δούμε να εκλείπουν ποτέ από αυτόν τον κόσμο. Ωστόσο, εδώ και λίγα χρόνια, βλέπουμε κάποιες δράσεις που αναμφίβολα, δημιουργούν στον καθένα ένα γενναίο αίσθημα ελπίδας. Είναι εκείνες οι πράξεις, που σου υπενθυμίζουν ότι μπορείς πολύ απλά κι εσύ, να γίνεσαι κάθε μέρα όλο και περισσότερο ανθρώπινος. […]\n24 Απριλίου 2017 , Από Ανδριάνα Μακρή\nΤο νέο mural στο Ιπποκράτειο Νοσοκομείο Θεσσαλονίκης!\nΙδιότητα της Τέχνης εν γένει είναι να «φωνάζει» όλα όσα πολλοί ατολμούν να πουν. Αν και η τέχνη του graffiti θεωρείται κατά πολλούς μια προχειροδουλειά του δρόμου, μόνο έτσι δεν πρέπει να αντιμετωπίζεται.Χαρακτηριστικό παράδειγμα αποτελεί το νέο mural που κοσμεί πια το Ιπποκράτειο Νοσοκομείο Θεσσαλονίκης. Έχοντας τίτλο «Stay Away» το σχέδιο απεικονίζει ένα τεράστιο χέρι να […]\n18 Απριλίου 2017 , Από Ανδριάνα Μακρή\nΣκλαβοπάζαρα μεταναστών στη Λιβύη\nΈτος 2017. Θα μπορούσε κανείς να φανταστεί πως ακόμα και σήμερα υπάρχουν πραγματικά σκλαβοπάζαρα; Πραγματικά, αν και πρέπει να πιστεύουμε στην ελπίδα, κάτι τέτοια περιστατικά «ξεγυμνώνουν» την ανθρωπιά αυτού του πλανήτη. Όπως διαβάσαμε στην Athens Voice, o Διεθνής Οργανισμός Μετανάστευσης (ΔΟΜ) κατήγγειλε πριν από λίγες ημέρες την ύπαρξη αληθινών «σκλαβοπάζαρων» στη Λιβύη, όπου κυρίως αφρικανοί μετανάστες πωλούνται για […]\n10 Απριλίου 2017 , Από Ανδριάνα Μακρή\nΜηχανήματα για την πρόσβαση ΑΜΕΑ σε παραλίες των Χανίων\nΕπειδή σε αυτή τη χώρα μας αρέσει να γκρινιάζουμε για όλα τα στραβά -ναι είναι πολλά τα στραβά- που υπάρχουν γύρω μας, η ανάγκη για την προβολή μιας καλής είδησης είναι πολύ μεγάλη. Έτσι, μια τέτοια ελπιδοφόρα είδηση έρχεται από τον δήμο Χανίων, καθώς οι τοπικές αρχές αποφάσισαν να εγκαταστήσουν μηχανήματα για την πρόσβαση ΑΜΕΑ […]\n3 Απριλίου 2017 , Από Ανδριάνα Μακρή\nΆραγε ένα κάθισμα στο μετρό του Μεξικού, μπορεί να προκαλέσει αντιδράσεις;\nΗ απάντηση είναι «ΝΑΙ». Ένα θέμα σαν εκείνο της σεξουαλικής παρενόχλησης, σίγουρα δεν μπορεί να περάσει απαρατήρητο και το βασικότερο; δεν πρέπει κιόλας. Αυτό φαίνεται λοιπόν, να σκέφτηκαν και στην Πόλη του Μεξικού, όταν εγκατέστησαν ένα νέο «στιλ» καθίσματος στις θέσεις του μετρό. Αυτό το καινούριο κάθισμα προκάλεσε αρκετές αντιδράσεις και ο λόγος βασίζεται στο […]\n27 Μαρτίου 2017 , Από Ανδριάνα Μακρή\n#SHAREIT: Γίνε κι εσύ γενναιόδωρος και βοήθησε!\nΗ λέξη «γενναιοδωρία» είναι συνώνυμη με τη λέξη ανθρωπιά. Τι, όχι; Ναι, ίσως να μην είναι λεξιλογικά συνώνυμη, αλλά θα έπρεπε να είναι ηθικά συνώνυμη. Έτσι, λοιπόν, η Actionaid πήρε -για ακόμα μια φορά- μια εξαιρετική πρωτοβουλία. Με ένα απλό #SHAREIT του καθενός, όπως είναι και το όνομα της συγκεκριμένης καμπάνιας, μπορείς να μοιραστείς ένα […]\n20 Μαρτίου 2017 , Από Ανδριάνα Μακρή\nΔιαχωρισμός Εκκλησίας – κράτους: μια «ουτοπία» για την Ελλάδα;\nΗ αδυναμία της ελληνικής κοινωνίας -στην πλειοψηφία της- να ενταχθεί σωστά στις νέες καταστάσεις και να καταφέρει -επιτέλους- να γίνει πραγματικά πολιτισμικά και ηθικά σύγχρονη, είναι γνωστή. Αυτό που ίσως πολλοί εκεί έξω μπορεί να μην έχουν αντιληφθεί, είναι το γεγονός πως ένα από τα σημαντικότερα θέματα που συμβάλλουν στην οπισθοδρόμηση της ελληνικής πολιτείας, είναι […]\n13 Μαρτίου 2017 , Από Ανδριάνα Μακρή\n«Bacha bazi»: Oι σεξουαλικοί σκλάβοι του Αφγανιστάν\nΗ παραχάραξη των αξιών και η κάλυψη τραγικών γεγονότων είναι -δυστυχώς- συνηθισμένα στον λεγόμενο Δυτικό κόσμο. Μπορεί να φανταστεί κανείς, το μέγεθος των παραπάνω προβλημάτων σε υποανάπτυκτες χώρες; Στο μακρινό Αφγανιστάν λοιπόν, υπάρχουν αγόρια που χρησιμοποιούνται ως σεξουαλικοί σκλάβοι. Όχι, εδώ δε μιλάμε για πορνεία. Το φωτογραφικό πρότζεκτ του Barat Ali Bator περιγράφει τις ιστορίες […]\n6 Μαρτίου 2017 , Από Ανδριάνα Μακρή\nΤο πρώτο ομοφυλοφιλικό φιλί στην ιστορία της Disney\nΑν εσύ κι εγώ ζούσαμε σε έναν ιδανικό κόσμο, χωρίς κόμπλεξ, ταμπού και δήθεν νόρμες, αυτό το άρθρο δε θα είχε γραφτεί ποτέ. Ο λόγος; Γιατί πολύ απλά, ένα τέτοιο γεγονός θα θεωρούνταν δεδομένο. Επειδή λοιπόν, υπάρχει πολύ οπισθοδρόμηση ακόμα εκεί έξω, διαβάζεις αυτά τα λόγια σαν μια viral είδηση. Ναι, η Disney έδειξε ένα […]\n28 Φεβρουαρίου 2017 , Από Ανδριάνα Μακρή\nΑκροδεξιοί «μασκαρεμένοι»… γονείς\nΌλοι γνωρίζουμε πως δε ζούμε σε έναν φιλήσυχο και ειρηνικό κόσμο. Αυτό που ίσως δε θα μπορέσουμε -εγώ τουλάχιστον- να «χωνέψουμε» ποτέ, είναι ο τρόπος, με τον οποίο το μίσος αυτό περνάει στις αθώες ψυχές των παιδιών, πόσο μάλλον όταν υπαίτιοι είναι οι ίδιοι οι γονείς τους. Μερικοί πολίτες του Ωραιοκάστρου Θεσσαλονίκης, φρόντισαν να αποδείξουν […]\n20 Φεβρουαρίου 2017 , Από Ανδριάνα Μακρή\nΓια κάποιους -κι όμως- η αγάπη είναι δύσκολη: Η διαφήμιση της ANZ\nΗ ομοφοβία δεν είναι ένα φαινόμενο σημερινό, μα θα έπρεπε σήμερα να μην υφίσταται καν. Άνθρωποι που κατακρίνουν σεξουαλικές επιλογές και επιτίθενται σε ομόφυλα ζευγάρια έχουν «πετύχει» να κάνουν τα ζευγάρια αυτά να φοβούνται για τις ακραίες αντιδράσεις. Το αποτέλεσμα; πράγματα απλά και δεδομένα, όπως για παράδειγμα μια αγκαλιά ή ένα φιλί σε δημόσιους χώρους, […]\n18 Φεβρουαρίου 2017 , Από Ανδριάνα Μακρή\nΠαρθενώνας «εναντίον» Gucci: Τι μας προσφέρει τελικά η απόφαση του ΚΑΣ;\nΤο πλέον μεγαλύτερο θέμα, που μέσω αυτού καταφέραμε -για άλλη μια φορά- ως ελληνική κοινωνία να διχαστούμε, είναι εκείνο σχετικά με την επιθυμία του οίκου Gucci να χρησιμοποιήσει τον Παρθενώνα, ως χώρο για μια επίδειξή του στις αρχές του καλοκαιριού. Όπως όλοι γνωρίζουμε, το ΚΑΣ είπε το ηρωικό (;) όχι στον Οίκο, ενώ μάλιστα φάνηκε […]\n13 Φεβρουαρίου 2017 , Από Ανδριάνα Μακρή\nΟ ρατσισμός του «ανάλαφρου»!\nΠολύ πρόσφατα, όπως όλοι είδαμε, καθώς το να γίνει viral κάτι τέτοιο, κάθε αλλά παρά αναμενόμενο ήταν, η Μαίρη Συνατσάκη, μέσω του προσωπικού της καναλιού στο Youtube, δήλωσε συμβολικά πως είναι «γκέι, Αλβανίδα και πρόσφυγας». Ας μη μιλήσουμε για το γεγονός πως η κόρη του προέδρου της Χρυσής Αυγής, Ουρανία Μιχαλολιάκου, έδωσε μια «απάντηση» στην […]\n10 Φεβρουαρίου 2017 , Από Ανδριάνα Μακρή\nΌλα γύρω σου αλλάζουν, ή εσύ αλλάζεις τα γύρω σου;\nΟ κόσμος γύρω μας αλλάζει. Συνεχώς. Ιδέες, θεωρίες, συμπεριφορές και νόρμες μεταβάλλονται καθημερινά, με εμάς να προσπαθούμε να ανταποκριθούμε στις νέες ανάγκες και απαιτήσεις των «καιρών». Νιώθουμε σαν όλη αυτή η κατάσταση να μας «κυνηγάει» συνεχώς. Κακές και ευχάριστες αλλαγές, που -θέλουμε, δε θέλουμε- επηρεάζουν σε μεγάλο βαθμό τους ρυθμούς της ζωής μας. Έχουμε αναρωτηθεί […]\n30 Ιανουαρίου 2017 , Από Ανδριάνα Μακρή\n«Make America hate again»\nΈτος 2017. Παγκόσμια πρόοδος; Άγνωστη πια! Ο Ντόναλντ Τραμπ, πριν από λίγες ημέρες, ανακοίνωσε μέσω διατάγματος την αναστολή του προγράμματος υποδοχής προσφύγων. Όπως όλοι γνωρίζουμε, έδωσε μάλιστα, εντολή, να απαγορευτεί η υποδοχή πολιτών που προέρχονται από επτά μουσουλμανικές χώρες, οι οποίες είναι οι Συρία, Ιράκ, Ιράν, Λιβύη, Σομαλία, Σουδάν και Υεμένη. Μετά από αυτό το […]\n29 Μαΐου 2020 απο Γιάννης Καραγιωργάκης Οι έξι μέρες που χρειάστηκε το Ισραήλ για να αλλάξει την ιστορία\n29 Μαΐου 2020 απο Αποστόλης Σαμακοβλής Ghost Of Tsushima – Μπορεί να γίνει ομορφότερο;


Given Free Rein w/ Mind Departure Live at six dogs (18.04.2018) - six d.o.g.s - Athens\n18.04.2018 /Wednesday/ 21:00 - 23:59 six d.o.g.s, Athens View on Facebook\nGiven Free Rein w/ Mind Departure Live\nTετάρτη 18 Απριλίου στις 21:00\nΟ Andrew Kouretas και η μπάντα του GIVEN FREE REIN ανεβαίνουν στη σκηνή του six d.o.g.s για να παρουσιάσουν το άλμπουμ τους "IN-EAR TRIP" με την μορφή ενός μουσικού έργου αυτήν την φορά χωρίς διακοπή, με την παρεμβολή ηχητικών ατμόσφαιρων και τριών διασκευών.\nΤο "IN-EAR TRIP" είναι ένα hard-rock, post-punk, dark-elecro ταξίδι του μυαλού στα σκοτεινά μονοπάτια και κτήρια της πόλης. Η Αθήνα και τα Εξάρχεια ως αστικό τοπίο με τους δρόμους, τα κτήρια και τους ανθρώπους που ζούνε εκεί, έχουν διαμορφώσει την αισθητική ατμόσφαιρα του δίσκου ενώ vibes από την μουσική ατμόσφαιρα των 80's είναι διάχυτα σε πολλά από τα κομμάτια.\nΟ δίσκος, που έλαβε πολύ θετικές κριτικές τόσο στην Ελλάδα όσο και στο εξωτερικο, προήλθε από την συνεργασία με τον παραγωγό Γιώργο Μπόκο στα Grindhouse Studios Athens.\nAndrew Kouretas - vocals, guitar, keys, arrangements\nBen Bullett Mortlock - guitar\nΟι Mind Departure είναι ένα αγγλόφωνο Alternative - Ιndie Rock συγκρότημα από την Αθήνα. Σχηματίστηκαν το 2011 και αποτελούνται από τους Δημήτρη (φωνητικά), Χρήστο (κιθάρα), Κριστιάν (μπάσο), και Βαγγέλη (ντραμς).\nΤον Νοέμβριο του 2015, κυκλοφόρησαν το πρώτο τους LP “Roots” με την Phonographic Society Records. Είχε προηγηθεί η ανεξάρτητη κυκλοφορία του ομώνυμου EP τους τον Ιανουάριο του 2014. Πρόσφατα ολοκλήρωσαν την παραγωγή του 2ου τους δίσκου, που αναμένεται να κυκλοφορήσει τους επόμενους μήνες.\nΗ μουσική τους έχει έντονα στοιχειά από ρυθμικά και ατμοσφαιρικά delay, γεμάτο ενέργεια rhythm & bass section και φωνητικά με ιδιαίτερες δυναμικές και λυρισμό. Οι στίχοι τους είναι εμπνευσμένοι από προσωπικά βιώματα και κοινωνικές ανησυχίες.\nΈχουν εμφανιστεί σε πλήθος μουσικών σκηνών και φεστιβάλ όπως τα Death Disco, Dudu Loft, Ρομάντσο, Floral, Ευρωπαϊκή Ημέρα Μουσικής, K44, Αρχιτεκτονική, Θέατρο Χυτήριο, Kookoo, Beer Festival, Hard Rock Cafe, ΤΙΚΙ κ.α.


ΗΠΑ: Εκατοντάδες κάτοικοι του Χιούστον τιμούν και αποχαιρετούν τον Τζορτζ Φλόιντ\nΠρώτη καταχώρηση: Δευτέρα, 8 Ιουνίου 2020, 21:23\nΕκατοντάδες άνθρωποι συγκεντρώθηκαν από το πρωί σήμερα, Δευτέρα, στο Χιούστον του Τέξας για να τιμήσουν τον Αφροαμερικανό Τζορτζ Φλόιντ, ο οποίος σκοτώθηκε κατά τη σύλληψή του από τέσσερις αστυνομικούς πριν από δύο εβδομάδες, την ίδια ώρα που εντείνονται οι πιέσεις για σαρωτικές μεταρρυθμίσεις στο σύστημα απονομής δικαιοσύνης στις ΗΠΑ.\nΟ Τζο Μπάιντεν, ο διεκδικητής του χρίσματος των Δημοκρατικών για τις προεδρικές εκλογές του Νοεμβρίου, πρόκειται να συναντηθεί με τους συγγενείς του Φλόιντ αργότερα σήμερα. Η κηδεία θα γίνει αύριο Τρίτη και θα την τελέσει ο αιδεσιμότατος Αλ Σάρπτον, γνωστός ακτιβιστής για τα πολιτικά δικαιώματα των Αφροαμερικανών.\nΣε λαϊκό προσκύνημα η σορός του Τζορτζ Φλόιντ\nΜεγάλος αριθμός ανθρώπων έφτασε στην εκκλησία The Fountain of Praise στο Χιούστον τη Δευτέρα για να αποτίσει φόρο τιμής στον Τζορτζ Φλόιντ.\nΟ Κυβερνήτης του Τέξας Γκρεγκ Άμποτ και ο δήμαρχος Σιλβεστερ Τέρνερ ήταν μεταξύ εκείνων που επισκέφτηκαν το φέρετρο του Φλόιντ στην εκκλησία. Σχεδόν 10.000 άτομα αναμενόταν να παρευρεθούν στην επίσκεψη, η οποία ήταν ανοιχτή από το μεσημέρι έως τις 6 μ.μ. τοπική ώρα τη Δευτέρα, δήλωσε η εκπρόσωπος της κηδείας.\nΓια να τηρούνται οι κανόνες κοινωνικής απόστασης, επιτρέπονται μόνο 15 επισκέπτες μέσα στην εκκλησία κάθε φορά. Οι επισκέπτες είχαν το δικαίωμα να μείνουν μέσα για διάστημα 10 λεπτών. Οι επισκέπτες έπρεπε να φορούν μάσκα και γάντια.\nΤελευταία ενημέρωση: Δευτέρα, 8 Ιουνίου 2020, 22:43


ΑΓΝΩΣΤΗ ΔΙΑΣΤΑΣΗ: Ο ΚΥΚΛΟΣ ΜΟΥ ΕΚΛΕΙΣΕ!\nΟ ΚΥΚΛΟΣ ΜΟΥ ΕΚΛΕΙΣΕ!\nΥπάρχουν στιγμές, που μπορεί να μην είναι απλώς δευτερόλεπτα, αλλά να αποτελούν μεγάλα χρονικά διαστήματα που νιώθει κανείς ότι ένας κύκλος των δραστηριοτήτων του, έκλεισε.\nΔεν γνωρίζω πως γίνεται αυτή η επεξεργασία μέσα μας, αλλά νομίζω ότι σε μένα έχει επέλθει η στιγμή αυτή σε ότι αφορά την ενασχόληση μου με το Blog.\nΠιστεύω ότι οι κύκλοι αυτοί είναι σαν την ιστορία που επαναλαμβάνεται.\nΚανείς δεν γνωρίζει πως και πότε θα ανοίξει νέος κύκλος που θα διανύσει και αυτός την διαδρομή του.\nΠάντως τώρα για μένα εκείνος ο κύκλος που ξεκίνησε τον Νοέμβριο του 2009, και μου προσέφερε υπέροχες στιγμές με την αγάπη και την θέρμη που με περιβάλλατε, αλλά και με τις γνώσεις, τις εμπειρίες, και την χαρά που αποκόμισα διαβάζοντάς σας, έφτασε στο τέλος του.\nΔεν μπορώ να πω τώρα αν το κλείσιμο του κύκλου είναι οριστικό ή αν κάτι επιδράσει με τέτοιο τρόπο ώστε να νιώσω την επιτακτική ανάγκη να τον ξανανοίξω.\nΔεν επιθυμώ να μακρηγορήσω και να σπαταλάω τον χρόνο όσων έλθουν, αλλά θα ήθελα με όλη την δύναμη της ψυχής μου να ευχαριστήσω όλες και όλους σας για την συμπαράσταση, την στήριξη, και την αγάπη με την οποίαν με αγκαλιάσατε όλα αυτά τα χρόνια.\nΣας βεβαιώνω ότι θα είστε μέσα στις σκέψεις μου, μέσα στην καρδιά μου, και καθώς έχετε αποτελέσει μέρος της καθημερινότητας μου, θα είστε και μέσα στον χρόνο μου.\nΞέρω τα συναισθήματα σας απέναντί μου και είμαι τυχερός που σας γνώρισα.\nΚαι πάλι σας ευχαριστώ πολύ που βρεθήκατε στον δρόμο μου.\nΝα έχετε Υγεία πρωτίστως, τα υπόλοιπα έπονται!\nFLORA GIA 26 Νοεμβρίου 2012 - 12:45 μ.μ.\nσέβομαι την απόφασή σου αλλά δεν σου κρύβω ότι θα μας λείψεις πολύ.\nΜπορεί να έκλεισες τον κύκλο αυτό, αλλά θα είναι χαρά μου να σε βλέπω να κάνεις τη βόλτα σου από το δικό μου blog, και θα χαίρομαι να διαβάζω τα σχόλιά σου, στο δικό μου ή στα άλλα φιλικά blogs.\nEύχομαι και σε σένα υγεία και να βρίσκεις χαρά και επιτυχία σε ότι είναι αυτό που θα τραβάει την ενέργειά σου και το χρόνο σου στο εξής.\nΘα σε θυμάμαι σαν ένα πολύ αγαπημένο blog.\nΛΥΧΝΟΣ ΚΑΙΟΜΕΝΟΣ 26 Νοεμβρίου 2012 - 12:49 μ.μ.\nδεν ξέρω πως ανοίγουν ή κλείνουν αυτοί οι ρημαδόκυκλοι. αυτό που ξέρω, όμως, είναι πως πολύ θα μας λείψεις.\nδεν είναι μόνο η υπέροχη γραφή σου. είναι το ήθος και η ευγένειά σου πρωτίστως.\nνα είσαι καλά και να ξέρεις πως είσαι και θα είσαι μέσα στις καρδιές μας....\nΆιναφετς 26 Νοεμβρίου 2012 - 12:56 μ.μ.\nΠαρόλο που συγκαταλέγομαι στους τελευταίους e-φίλους σου, λυπάμαι ειλικρινά που θα σε χάσω από εδώ...\nΕίμαι σίγουρη όμως πως θα έρχεσαι που και που να μας επισκέπτεσαι στα σπιτικά μας!\nΑΦιλιά και καλή συνέχεια σε ότι κάνεις (και στο δεύτερο βιβλίο!)\nmagda 26 Νοεμβρίου 2012 - 1:13 μ.μ.\nΑγαπητέ φίλε Χριστόφορε\nΉρθα να σου πω τα καλά μου νέα, ότι έγινα γιαγιά της μικρής Μάγδας και είμαστε όλοι πολύ χαρούμενοι!\nΌμως λυπάμαι που θα λείψεις.\nΌλοι σ αγαπούμε.\nΚι εγώ από τον Ιούνιο είχα παύση μέχρι τον Νοέμβριο, γιατί είχα όλους αυτούς τους μήνες τα παιδιά μου, που περίμεναν το κοριτσάκι τους και δεν είχα καθόλου χρόνο για το blog.\nΚάνε και συ μια παύση, αλλά να έλθεις πάλι στην παρέα μας.\nΣου στέλνω την αγάπη μου και τους χαιρετισμούς μου, για όλη την οικογένεια σου!\nΚωνσταντίνος Κόλιος - Ποίηση 26 Νοεμβρίου 2012 - 1:14 μ.μ.\nΕλπίζω τώρα να με καταλαβαίνεις που σου είχα γράψει πριν χρόνια πως είχε κλείσει ο δικός μου κύκλος στα blog. Πρόοδο το λένε, κάτι δεν έχει πλέον άλλο να μας δώσει κι είναι μάταιο να γαντζωνόμαστε. Αργά αφήνουμε το ένα χέρι χαλαρό να πετάξει εκείνο που κάποτε μάς είχε κρατήσει και το κρατήσαμε στην καρδιά μας, και με το άλλο έχει έχουμε ήδη πιαστεί από μιά νέα δραστηριότητα να πάμε παραπέρα τη ζωή μας. Μα θα επιστρέφεις, και θα νοσταλγείς, γιατί κατέθεσες πολλά! Καλή συνέχεια Χριστόφορε.\nteleytaios 26 Νοεμβρίου 2012 - 1:23 μ.μ.\nΧριστόφορε, ο κύκλος σου έκλεισε και οφείλουμε να σεβαστούμε την απόφασή σου αυτή, η οποία όμως πρέπει να επισημάνω πως με γεμίζει θλίψη. Για πολλούς λόγους, ο κυριότερος όμως είναι ότι το κενό που θα αφήσεις δεν νομίζω πως θα αναπληρωθεί ποτέ. Ξέρεις, πολλοί από τους αξιόλογους ανθρώπους που έγραφαν στα ιστολόγιά τους αποχώρησαν και έκαναν το ελληνικό διαδίκτυο πολύ φτωχότερο, τώρα πια η φτώχεια αυτή θα γίνει ακόμα μεγαλύτερη...\nΕύχομαι μόνο να ανοίξει σύντομα κάποιος νέος κύκλος που να γεμίζει τη ζωή σου, κι αν γεμίζει κι εμάς τους αναγνώστες σου ακόμα καλύτερα...\nΤην καλημέρα μου και καλή εβδομάδα να έχεις.\nΔΕΛΦΙΝΑΚΙ 26 Νοεμβρίου 2012 - 1:26 μ.μ.\nΔεν μου αρέσει λυπάμαι οταν κλεινουν μπλογκς .. αλλα σεβομαι την αποφαση σας. καλή συνέχεια σε ότι κι αν κάνετε απο δω και πέρα\nΛίγο καιρό γνωρίζω το μπλογκ σας\nΠάντα υγεία να έχετε , ευχαριστούμε για την ευχή\nmia 26 Νοεμβρίου 2012 - 3:48 μ.μ.\nΑπόλυτα σε νιώθω...πίστεψέ με..\nΠρέπει να οργανώσουμε την ζωή μας από την αρχή....και έχουμε κοπιάσει μέχρι εδώ αρκετά....\nΌμως δεν το βάζουμε κάτω...ναι??\nΚάποια στιγμή θα τα ξαναπούμε ...είμαι σίγουρη...θα ξανάρθει το χαμόγελο μας....εις το επανιδείν φίλε Χρισρτόφορε...\nMary 26 Νοεμβρίου 2012 - 4:01 μ.μ.\nΌταν κλείνει ένας κύκλος, ανοίγει πάντα κάποιος άλλος.\nΗ διαίσθησή μου δε με προδίδει κι ένιωσα σα να μας αποχαιρετάς με τις τελευταίες αναρτήσεις σου...\nΕύχομαι αγαπημένε (όχι απλά αγαπητέ) Χριστόφορε, να είσαι κοντά μας το συντομότερο.\nΜέχρι τότε, έχεις το χρόνο να μιλήσεις με το σκηνοθέτη!!!\nΟ σεβασμός και η αγάπη για σένα, είναι δεδομένα συναισθήματα.\ntania 26 Νοεμβρίου 2012 - 7:00 μ.μ.\nΚαλέ μου Χριστόφορε,γνωριζόμαστε μπλογκικα πανω κατω τρια χρονια?\nΗ εικονικη ιντερνετικη φιλία -γνωριμία έγινε και πραγματική...\nΚάνε το διάλειμμά σου , ξεκουράσου(αυτό πιστευω ό,τι είναι) και επανέρχεσαι, εμεις οι πιστοί φίλοι σου θα σε περιμένουμε..\nΦιλιά καλέ μου φίλε...\nΔεν σε αποχαιρετω θα τα λέμε..\nΣΤΡΑΤΗΣ ΠΑΡΕΛΗΣ 26 Νοεμβρίου 2012 - 7:01 μ.μ.\nΚανένας κύκλος δεν κλείνει ποτέ όμως.\nΈτσι ούτε κι ο δικός σου.\nΘα επανέλθεις λοιπόν, μπορεί πιο αραιά, θα ξαναχαθείς – αλλά πάντα θα είσαι εδώ , ανάμεσα μας να μας διδάσκεις ήθος και σύνεση.\nΨηλέ με τα μεγάλα δόντια είσαι πια μυθικός- είσαι μέρος μιας ιστορίας διαδικτυακής που έχει πλάσει ωραία παραμύθια και ιστορίες παράξενες μαγευτικές.\nΣε αναμένουμε κι εγώ πάνω σε τούτη την επάνοδο σε λίγο θα αρχίσω να σου γκρινιάζω.\nmarimar 26 Νοεμβρίου 2012 - 9:10 μ.μ.\nΔεν ξέρω, αισθάνομαι θλίψη. Το ξέρεις ότι το μπλογκ σου ήταν ένα αστέρι στο χώρο αυτό για μένα. Πολλοί λίγοι στο διαδύκτιο έχουν αξιόλογα μπλογκς και όταν βλέπω να κλείνουν τον κύκλο τους, αισθάνομαι ένα άδειασμα στην καρδιά μου. Παρ' όλα αυτά αν δεν σεβόμουν την απόφαση σου, θα ήταν σαν να μην επέτρεπα στο δικό μου παιδί να ανοίξει τα φτερά του στη ζωή. Έτσι το σκέφτομαι και να ξέρεις, αν δεν το κλείσεις, θα περνάω να ρίχνω μια ματιά, μήπως και μπήκες και συ...... να ξεσκονίσεις, να αφήσεις ένα ραβασάκι για τους φίλους σου. Ξέρεις εσύ. Θα το κάνεις όπως αισθάνεσαι.\nΚάνε το ταξίδι σου όπως το αποφάσισες, που ξέρεις μπορεί να συναντηθούμε σε κάποιο σταθμό, σε κάποιο νέο σου ξεκίνημα.\nΝα χαρείς την οικογένεια σου και να συνεχίσεις να γεμίζεις το ΟΨΕΠΟΤΕ.\nΤην αγάπη μου έχεις, την σκέψη μου και τα φιλιά μου.\nΆρης Άλμπης 26 Νοεμβρίου 2012 - 9:39 μ.μ.\nΗ αποχώρηση ενός συγγραφέα είναι απώλεια για τον πολιτισμό. Αν τον συγγραφέα τον εκτιμάς και ως άνθρωπο, η απώλεια είναι βαριά. Κι αν τον νιώθεις και φίλο, η απώλεια βαρύτατη. Σ’ ευχαριστώ πολύ Χριστόφορε.\nMargo 26 Νοεμβρίου 2012 - 11:17 μ.μ.\nΠροσωρινό είναι έτσι διαισθάνομαι. Έχεις πολύ καλούς φίλους εδώ μέσα Χριστόφορε.. άλλωστε οι παρουσίες δεν είναι ανάγκη να είναι συχνές.\nΆλλωστε.. είναι καλά να μην ερημώνουν οι όμορφες γειτονιές...\nΝα είσαι καλά πρωτίστως!\nkariatida62 26 Νοεμβρίου 2012 - 11:45 μ.μ.\nΑγαπημένε μου συγγραφέα!\nΤο πέρασμά σου απ'τα ελληνικά μπλογκς ήταν τόσο έντονο, που μας ανέβασε σ'άλλες, άγνωστες μέχρι τότε, διαστάσεις.Η ασυναγώνιστη όμως πέννα σου τις μετέτρεψε σε γνωστές και αγαπημένες για όλους μας!\nΕίμαι υπέρ της "απόσυρσης" όταν ολοκληρωθεί η ανάγκη και ο σκοπός, δίνοντας χώρο για νέα ξεκινήματα, για καινούργιες ανανεωτικές αφετηρίες!\nΓνωρίζω πως χρειάζεσαι τον χρόνο και τον χώρο για να συμμαζέψεις την σκέψη και τα θέλω σου, απαλλαγμένα από τις "μπλογκικές υποχρεώσεις"\nΔεν σ'αποχαιρετώ γιατί δεν φεύγεις απο κοντά μας,δεν μπορείς εξ'άλλου...απλά αφήνεις το βήμα ελεύθερο να φιλοξενήσει περισσότερες φωνές...\nΕμείς θα τα λέμε...όπως και νάχει είτε έτσι-είτε αλλιώς!\nΦιλιά πολλά και περιμένω να μου στείλεις τον ...βρυχηθμό του Τουρκούτ Σειτάν! ;)\nY.Γ. Την κουτσικέλα μου την έκανες απόψε αλλά επειδή σ'αγαπώ πολύ σε συγχωρώ! χαχαχαχαχαχα!\nΠάντα η Tida σου!\nSταυρούλα Κουγιουμτσιάδη 27 Νοεμβρίου 2012 - 2:29 π.μ.\nΈχω σημειώσει πολλές απουσίες το τελευταίο διάστημα, σου το έχω ξαναπεί. Οι συνθήκες, βλέπεις, δεν μου το επιτρέπουν πια όπως παλιά. Αυτό όμως δεν σημαίνει ότι έστω και σε ....προχωρημένες ώρες δεν σε ψάχνω....\nΚαταλαβαίνω από κύκλους που κλείνουν, Ευπατρίδη μου αγαπημένε. Έμαθα από νωρίς να καταλαβαίνω και μάλιστα ελαφρώς...βιαίως, θα έλεγα. Ωστόσο, σίγουρη είμαι πως θα νιώσεις πάλι την ανάγκη ν' ακουμπήσεις εδώ.... Τη σκέψη, το συναίσθημα, τη νοσταλγία, την ελπίδα.\nΩς τότε.... ΧΑΙΡΕ!\nΓια τα υπέροχα ταξίδια, την τρυφερότητα και την εκτίμηση ευχαριστώ.\nΠροσωπικά έχω βρει κι άλλους τρόπους να μαθαίνω νέα σου και δεν ανησυχώ.... Έχω, ευτυχώς, γερά δικτυωθεί.... Φιλάκια να μοιράσεις σ' όλα τα κεφαλάκια, αρχίζοντας από τη Χαρά της ζωής σου!\nporcupine 27 Νοεμβρίου 2012 - 8:58 π.μ.\nΤο μόνο σίγουρο είναι ότι δεν θα χαθούμε ουσιαστικά!ίσως λίγο τυπικά, αλλά θα τραβήξουμε ξανά προς τη δόξα μετά από ένα μικρό διάλειμμα!Εγώ από μεριάς μου, θα ήθελα να σε ευχαριστήσω για όλες τις όμορφες στιγμές που έχουμε περάσει εδώ μέσα.Χαίρομαι τόσο πολύ που βρέθηκες στο μπλογκοσπιτάκι μου τυχαία ένα πρωινό και από τότε έχουε μοιραστεί τόσο υπέροχα πράγματα!Αν βρίσκεις ελεύθερο χρόνο, γύρνα πίσω και διάβαζε τα σχόλιά μας.Είμαι σίγουρη ότι θα χαμογελάσεις και θα σου φτιάξει η διάθεση.Είχαμε τρελές εμπνεύσεις κάποιες φορές! :-)\nΣε εκτίμησα, σε αγκάλιασα, σε αγάπησα!Είσαι ένας και μοναδικός!Να είσαι πάντα καλά και να χαίρεσαι την όμορφη οικογένειά σου!Το σκαντζοχοιράκι σε χαιρετά! :-)\nѦαяʏ-Ǥιиɢɛя© 27 Νοεμβρίου 2012 - 9:39 π.μ.\nΕγώ πάντως δεν το έχω δει ούτε σαν ενασχόληση ούτε σαν κύκλος αλλά σαν σταθερή πηγή χαράς.\nΕύχομαι να περιηγηθείς σε πολλούς ακόμα ενδιαφέροντες σταθμούς στη ζωή σου αγαπημένε Χριστοφορε κι ευχαριστούμε για την παρέα που μας κράτησες ώς τωρα. Να είσαι πάντα καλά και πάντα ευτυχής.\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 27 Νοεμβρίου 2012 - 9:58 π.μ.\n@Σε όλους εσάς, που μαζί περπατήσαμε σε μονοπάτια που μας οδήγησαν τον έναν δίπλα στον άλλον, σε όλους εσάς που μου ανοίξατε τις θύρες τις καρδιάς σας και μου επιτρέψατε να σας μιλήσω, να σας εξομολογηθώ, να σας πάρω μαζί μου σε χώρες μακρινές, σε αλλοτινές εποχές, σε ιστορίες παράξενες, στέλνω τις ευχαριστίες μου, την ευγνωμοσύνη μου για την στήριξη σας και με ιδιαίτερη συγκίνηση σας αποχαιρετώ με ευχές για ότι καλύτερο για σας και τους αγαπημένους σας.\nΊσως στο μέλλον να βρεθούμε και πάλι παρέα σε κάποιο νέο κύκλο!\nΠρος το παρόν η καθεμία και ο καθένας σας να προσέχετε τον εαυτό σας, αυτόν τον ανεκτίμητο θησαυρό.\nΤα υπέροχα, συγκινητικά και γενναιόδωρα σας σχόλια εδώ, θα τα έχω σαν φυλακτό στον νου και την καρδιά μου\nΚυριακή 27 Νοεμβρίου 2012 - 11:26 π.μ.\nΤο τελευταίο διάστημα έχω σημειώσει πολλές απουσίες λόγω της μετακόμισης μου,σε επισκεπτόμουν κατά τις μικρές ώρες και σε χαιρόμουν.Με πόνο ψυχής σέβομαι την απόφαση σου,αν και δεν σου κρύβω θα μου λήψεις αφάνταστα!Εγώ δεν έχω μπλογκ να περνάς από τη γειτονιά μου,από τη στιγμή που το διάβασα νιώθω ένα κενό.\nΣ'ευχαριστώ που χάρη σε σένα έμαθα τόσα πολλά,με ταξίδεψες σε τόπους άγνωστους,γεύτηκα,μύρισα,γέλασα,πάντα με θαυμασμό στον τρόπο που εκφράζεσαι.\nΣ'ευχαριστώ που με δέχτηκες στην όμορφη παρέα σας,είμαι πολύ περήφανη για'υτό!\nΣ'ευχαριστώ για τις υπέροχες στιγμές που μας χάρισες.\nΝα είσαι πάντα καλά και ευτυχισμένος.Η πρόσκληση μου πάντα ανοικτή για την Κύπρο.\nΕις το επανιδείν καλέ μου φίλε.\nΤο email μου είναι Koupa72@gmail.com\nLevina Vil 27 Νοεμβρίου 2012 - 2:28 μ.μ.\nΕσύ γνωρίζεις καλύτερα από όλους μας καλέ μου Χριστοφόρε πως θα συνεχίσεις ! Είναι πράγματι μάταιο να κρατάς κάτι με το ζόρι όταν θέλεις να προχωρήσεις πέρα από αυτό … οπότε σου εύχομαι ότι καλύτερο για συνέχεια και ίσως κάποιες στιγμές να έρχεσαι να μας βλέπεις και να μαθαίνουμε νέα σου.\nΠραγματικά θα μου λείψει ο λόγος σου , οι εικόνες μιας γεμάτης ζωής που περιέγραφες, τα διηγήματά σου!\nΚαλή τύχη Χριστοφόρε μου\nΓιαγιά Αντιγόνη 27 Νοεμβρίου 2012 - 8:21 μ.μ.\nΚάπου είχα διαβάσει πως στατιστικά η ενασχόληση με τα Blogs διαρκεί το πολύ πέντε χρόνια και αυτό θεωρείται ακραίο.\nΤι είναι αλήθεια αυτό που κλείνει μια πόρτα;\nΤην ευκαιρία θα την έχουμε να ανατρέχουμε στα παλιά!\nΚαι όταν καταλαγιάσει η κούραση πάλι εδώ θα είμαστε!\nΓια ότι διάβασα ΕΥΧΑΡΙΣΤΩ!!\nzoyzoy 27 Νοεμβρίου 2012 - 9:20 μ.μ.\nΟ χώρος σου ήταν μέρος χαλάρωσης,και εμπειριών.Μας ταξίδεψες στις δικές σου διαστάσεις και γνωρίσαμε τον καταπληκτικό σου χαρακτήρα μέσα απ'τα κείμενά σου.\nΕύχομαι να'σαι πάντα δημιουργικός και χαρούμενος θα χαρώ πολύ αν ένας άλλο κύκλος ανοίξει και σε ξανάχουμε κοντά μας!\nΤα θαλασσινά μου γεμάτα αρώματα και γεύσεις που αγαπάς!\nΟ κύκλος δεν εχει αρχή και τέλος...\nΡούλα - Σμαραγδένια 27 Νοεμβρίου 2012 - 10:55 μ.μ.\nΤο καλήτερο το ειπε η Κουλα πιο πανω Χριστοφορε....για τον κύκλο....εννοειται οτι σεβόμαστε την αποαφασή σου ομως να το ξερεις θα μας λείψεις.. ειχαμε συνηθήσει να περναμε...και να διαβάζουμε τις\n(σκέψεις σου)..θα μας λείψει αυτό.. ομως..να εισαι καλά και να κανεις παντα αυτό που σε κανει να νιώθεις όμορφα...............................\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 28 Νοεμβρίου 2012 - 10:00 π.μ.\nΈνας κύκλος που αν και κλειστός δέχεται ακόμη βέλη αγάπης, και όμορφων συγκινητικών ευχών, σας διαβεβαιώ ότι είναι ένας ευγνώμων κύκλος που έχει χαράξει ένα χαμόγελο μεγάλο για να ευχαριστήσει όλες και όλους σας μέσα από το κέντρο του, εκεί δηλαδή όπου εδρεύει η καρδιά του!\nASSOS GREEK 28 Νοεμβρίου 2012 - 3:06 μ.μ.\nΌπως ωραία Άνοιξε έτσι ωραία Έκλεισε ... σε ευχαριστώ για αυτά που διάβασα μέσα από εσένα, να ξέρεις πως "αποκωδικοποιήσα" πολλά !!!\nxristin 28 Νοεμβρίου 2012 - 11:16 μ.μ.\nΧριστόφορε μπήκα πολλές φορές στο blog σου από την ημέρα που έβαλες την τελευταία ανάρτηση.\nΈμπαινα,διάβαζα το κείμενο και έβγαινα.\nΠως έγινε ρε γαμώτο, έλεγα, να αγαπήσεις και να εκτιμήσεις τόσο πολύ έναν άνθρωπο και να σε έχει καλομάθει αυτός ο άνθρωπος να απολαμβάνεις τις ιστορίες και τις εξομολογήσεις του, και κάποια στιγμή να την.....κοπανάει από την παρέα.\nΓιατί μην μου πεις ότι αυτό δεν λέγεται κανονική κοπάνα;\nΝιώθω ότι ένας φίλος μου την έκανε κανονικά για άλλες ασχολίες και ελπίζω καινούρια ενδιαφέροντα.\nΜου περνάει βέβαια από το μυαλό ότι τα πράγματα είναι πολύ πιο απλά, καθότι η σημερινή δύσκολη και πεζή πραγματικότητα δεν μας αφήνει να ασχοληθούμε και να απολαύσουμε με όση διάθεση και χαρά θα θέλαμε τα ενδιαφέροντα μας.\nΌλοι μας το βιώνουμε.\nΕίμαι σίγουρη ότι αυτή η κοπάνα σου θα είναι σαν την κοπάνα που έκανα εγώ μονίμως στο μάθημα χημείας, και κατέληξε η χημεία να με συντροφεύει για το υπόλοιπο της ζωής μου.\nΉταν μια σχέση αγάπης-μίσους,και σε αυτές τις σχέσης συνήθως κερδίζει η αγάπη.\nΛοιπόν,θεωρώ την κοπάνα σου δικαιολογημένη μόνο για το χρονικό διάστημα που έχεις ανάγκη για ανασύνταξη των δυνάμεων,ειδάλλως, θα θεωρηθείς αδικαιολογήτως απών από την παρέα μας.\nΣε περιμένω έτσι και αλλιώς.\nElenaG 29 Νοεμβρίου 2012 - 3:46 μ.μ.\nτι έγινε; έλειψα για λίγο και βρήκα το τσαρδί ρημάδι;\nάκουσες τι είπε η Coula;\nπάρε το χρόνο σου...μα να ξέρεις Χριστόφορε μου σε περιμένουμε...και κανόνισε την παρουσίαση στη γη των προγόνων σου...είμαι ειδική στις παρουσιάσεις (αν δεν το πιστεύεις ρώτα τον Jip) ότι χρειαστείς να μου φωνάξεις ναί;...μονο μη φέρεις αυτόν να σου το παρουσιάσει!!!!ΧΑ!ΧΑ!!!! αστειεύομαι φυσικά είναι σπουδαίος!\nελπίζω να το αφήσεις ανοιχτό για όσο θα λείψεις...έχουμε εκκρεμότητες ακόμα!\nFrezia 29 Νοεμβρίου 2012 - 8:29 μ.μ.\nΘα μας λείψεις αλλά\n"Τα ωραία πράγματα δεν\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 30 Νοεμβρίου 2012 - 11:10 π.μ.\n@Σε όσες & όσους ήρθαν μετά!\nΗ κοπάνα στο μάθημα της χημείας που έκανε η αγαπημένη μας xristin δεν έχει καμιά σχέση με το κλείσιμο του κυκλου μου γιατί η χημεια εδώ με όλες και όλους ήταν αιτία να βρω πολλά άγνωστα στοιχεία του ίδιου του εαυτού μου διαμέσου της επαφής μας. Αυτός είναι ο λόγος για τον οποίον ότι, μα ότι και να συμβεί στο μέλλον, είστε και θα παραμείνετε καταλύτης των σκέψεών και συναισθημάτων μου.\nΑυτή να ξέρετε ότι είναι η ψυχικο-φυσικο-χημικη μου κατάσταση την οποίαν απολαμβάνω έστω και με κλειστό τον κύκλο για όσο καιρό παραμείνει έτσι. Όσες φορές και να σας ευχαριστήσω δεν νιώθω ότι είναι αρκετές!\nnameliart 30 Νοεμβρίου 2012 - 4:15 μ.μ.\nΑγαπητέ Χριστόφορε, ό,τι και να σε ώθησε στο κλείσιμο αυτού του κύκλου, ελπίζω να είναι θετικό και να σε οδηγεί σε κάτι ακόμη θετικότερο! Όπως, ας πούμε, το άνοιγμα ενός νέου κύκλου, είτε διαδικτυακού είτε άλλου, ο οποίος θα έχει να σου προσφέρει μόνο καλές και εποικοδομητικές εμπειρίες αλλά και ευχάριστα συναισθήματα!\nΝα είσαι πάντα καλά και να ξέρεις πως, ούτως ή άλλως, παραμένεις ένας από τους δικούς μας ανθρώπους!!!\nΣΤΡΑΤΗΣ ΠΑΡΕΛΗΣ 30 Νοεμβρίου 2012 - 5:27 μ.μ.\nΛοιπόν κι εγώ επανέρχομαι και συντάσσομαι με την Χριστίνα για να σου πω ότι αυτό είναι κανονική κοπάνα.\nΈχει δίκιο λοιπόν.\nΔεν γίνεται μάγκα μου να την κοπανάς τώρα που βουλιάζει το πλοίο.\nΗ πατρίδα δοκιμάζεται και μάλιστα έχω την άποψη ότι δεν πρέπει να εγκαταλείπουμε τον αγώνα.\nΣκέψου το λίγο και come back μην θυμώσω εγώ τώρα.\nΟ ρίψασπις στην Σπάρτη τιμωρούνταν παραδειγματικά.\nΈχεις μια βδομάδα καιρό. Μετά τα λέμε…\nΑστοριανή 1 Δεκεμβρίου 2012 - 6:26 π.μ.\n...ρώτησες και την Χαρά σου\nέχεις τόσους Φιλους εδώ πέρα,\n(κάποιοι περιμένουν και το βιβλίο σου..., μην το ξεχνάς...)\nΗ μήπως θέλεις χρόνο για κάτι καινούριο;;;;;;;\nΌτι και να είναι, θα μας λείψεις πολύ.\nΠροσωπικά, σέβομαι την απόφασή σου, και χάρηκα που σε γνώρισα!\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 1 Δεκεμβρίου 2012 - 9:46 π.μ.\n@Πολλοί μου τα ψέλνετε και ίσως καλώς κάνετε, άλλοι μου εύχεστε, άλλοι πάλι με παροτρύνετε να επιστρέψω στον κύκλο. Όλων σας οι απόψεις είναι για μένα πάνω από σεβαστές και πολύτιμες γιατί προέρχονται μέσα από γνήσιο ενδιαφέρον που μου δίνει τεράστια δύναμη για όσα πρέπει να ολοκληρώσω τώρα. Ελπίζω να κάνω τις σωστές εκείνες ενέργειες που θα μου επιτρέψουν κάποια στιγμή να ξεκλειδώσω τον κύκλο και να ξαναμπώ στην θαλπωρή της υπέροχης συντροφιάς σας. Καλό μήνα να έχετε όλες και όλοι σας.\nk.Mer 4 Δεκεμβρίου 2012 - 9:38 π.μ.\nΑγαπητέ Χριστόφορε κατανοώ απολύτως αυτό που έγραψες καθώς βρίσκομαι σε παρόμοια φάση.\nΩστόσο οι διαδικτυακοί φίλοι αν το καλοσκεφτείς δεν διαφέρουν από τους κανονικούς. Γι αυτό θα θεωρήσω ότι αν κι ο κύκλος σου έκλεισε θα βρίσκεις ένα τρόπο όποτε έχεις διάθεση, χρόνο κι επιθυμία να συναντιόμαστε.\nΈχεις χιούμορ, αθωότητα και υπερβολή κι ευγένεια, χαρακτηριστικά που έτσι κι αλλιώς εκτιμώ πέρα από την εδώ συναναστροφή μας. Σου στέλνω ένα φιλί κι εύχομαι τα καλύτερα!\nΕις το επανιδείν (όποτε...)\nmaria 4 Δεκεμβρίου 2012 - 2:46 μ.μ.\nΜολις γυρισα απο ενα δικο μου τετοιο κυκλο.\nΗ αληθεια ειναι οτι λυπαμαι πολυ,αλλα σε καταλαβαινω απολυτα!! Σε ευχαριστω αγαπημενε Χριστοφορε για ολα οσα μοιραστηκες μαζι μας!! Ελπιζω να σε ξανα δουμε!! Ευχομαι να εισαι καλα και να περνας ομορφα!!! :)\nNicotine 4 Δεκεμβρίου 2012 - 4:02 μ.μ.\nΕίσαι από τους λίγους που ανέβασαν ποιοτικά αυτό το χώρο. Προσωπικά ήταν τιμή μου που ανταλλάξαμε απόψεις και προτροπές μέσα από αυτό το χώρο και θα είναι χαρά μου να σε δω να επιστρέφεις αν και όταν το θελήσεις.\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 4 Δεκεμβρίου 2012 - 4:51 μ.μ.\nΒλέποντας σε αρκετά σχόλια σας ότι πολλές και πολλοί από σας έχετε κατά καιρούς βρεθεί στην ίδια θέση του -ας πούμε κλεισίματος ενός κύκλου - αντιλαμβάνομαι τελικά ότι και η εδώ παρουσία όλων μας υπόκειται στις ίδιες ακριβώς συναισθηματικές ή άλλες διακυμάνσεις που βιώνουμε και στην "πραγματική" μας ζωή.\nΕυχαριστώ και πάλι για την τιμή που μου κάνετε με τα καλά σας λόγια και δηλώνω απερίφραστα ότι εγώ είμαι εκείνος που νιώθει την τιμή και την χαρά που με εντάξατε στον κύκλο σας.\nΑς ελπίσουμε ότι οι κύκλοι μας θα συναντηθούν και πάλι όταν οι συνθήκες το επιτρέψουν.\nΜε πολλή αγάπη σας εύχομαι ότι το καλύτερο, προτάσσοντας βεβαίως την υγεία.\nΡοδούλα 4 Δεκεμβρίου 2012 - 10:17 μ.μ.\nΑγαπημένε μου Χριστόφορε, αργώ να έρθω, γιατί κι εγώ αυτό τον καιρό δυσκολεύομαι να ανταπεξέλθω στις ανάγκες της μπλογκογειτονιάς. Το παλεύω πολύ για να είμαι συνεπής.\nΣέβομαι απόλυτα την ανάγκη σου, και σε καταλαβαίνω. Είμαι σίγουρη ότι αυτή η ανάρτηση σε ανακούφισε, αφού "ξεφούρνισες" αυτό που ήθελες να κάνεις.\nΕγώ ένιωσα βέβαια ένα σφίξιμο στο στομάχι (αυτό μεταφράζεται σε πικρό συναίσθημα να το ξέρεις, αλλά ας μη σου δημιουργώ ενοχές, γιατί πρέπει να σεβαστώ το θέλω σου) διαβάζοντας την ανακοίνωσή σου. Από την άλλη, δεν ξέρω γιατί, χαίρομαι για σένα, γιατί νιώθω ότι είσαι ελεύθερος να προχωρήσεις σε άλλα.\nΣου εύχομαι ό,τι καλύτερο Χριστόφορέ μου. Χάρηκα που σε γνώρισα και από κοντά.\nΤατιάνα Καρύδη 5 Δεκεμβρίου 2012 - 11:24 μ.μ.\nΠολύ με στενοχώρησες Ευπατρίδη μου, αλλά σέβομαι την απόφασή σου, αφού δεν μπορώ να κάνω κάτι άλλο. Τι Ευπατρίδη Ιππότη θα έχω τώρα εγώ στον Πύργο μου? Εσύ όμως ξέρεις τα γιατί και τα διότι κι επειδή ότι κάνουμε εδώ είναι "κάτι Υπόθεσες Ψυχικές", δεν υπάρχει η τρέχουσα λογική να παρεμβαίνει, αλλά υπάρχει αυτό που σου λέει η ψυχή σου. Κι αν σου λέει να σιωπήσεις, θα έχει τους λόγους της. Επειδή όμως ο άνθρωπος είναι τρεπτός, κι επειδή εξελισσόμαστε συνεχώς, αύριο μπορεί να πει η ψυχή σου κάτι άλλο. Εγώ είμαι σίγουρη ότι ΘΑ ΣΕ ΞΑΝΑΣΥΝΑΝΤΗΣΩ! Αυτό μου λέει η δική μου ψυχή, γιαυτό και σε χαιρετώ απόψε το βράδυ λέγοντάς σου: ΚΑΛΗ ΑΝΤΑΜΩΣΗ ΧΡΙΣΤΟΦΟΡΕ ΙΠΠΟΤΗ ΤΟΥ ΣΑΣΠΕΝΣ ΚΑΙ ΕΥΠΑΤΡΙΔΗ ΜΟΥ,,κι αν αποφασίσεις για πάντα να κρυφτείς μέσα στην πανοπλία σου, εγώ ΔΕΝ θα σε ξεχάσω. Ρεγγίνα-κατά κόσμον Τατιάνα.\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 6 Δεκεμβρίου 2012 - 5:11 μ.μ.\nΕρχόμενος εδώ κάθε τόσο, βρίσκω να με περιμένουν λόγια γλυκά, λόγια εκτίμησης και αγάπης που κάνουν το κλείσιμο του κύκλου μου, δύσκολο.\nΌμως το κοινό σημείο των μηνυμάτων από ....γαλαζοαίματους και μη είναι η διαβεβαίωση ότι θα ξαναβρεθούν στην ίδια τροχιά οι κύκλοι μας, ότι θα ανταμώσουμε και πάλι. Αυτό ποτέ δεν το έχω αποκλείσει και όποτε (οψέποτε) και αν έλθει η ώρα εκείνη θα νιώσω σαν τον πολεμιστή που γύρισε σπίτι του. Στους δικούς του, στην πανοπλία του την καλογυαλισμένη.\nΝα είστε πάντα καλά. Σας στέλνω την αγάπη και την απέριόστη μου εκτίμηση.\nΜΑΓΟΣ! 9 Δεκεμβρίου 2012 - 5:00 μ.μ.\nκαι τωρα ποιν θα πειραζω εγω? λεγε ποιον???δεν υπαρχει αυτο οποτε σε περιμενω !!!\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 10 Δεκεμβρίου 2012 - 5:57 μ.μ.\nΌποιος έχει ΜΑΓΙΚΕΣ ικανότητες θα πρέπει να προβλέψει το άνοιγμα ενός κύκλου ξανά.\nΚαι ο συγκεκριμένος Μάγος της παρέας την έχει αυτήν την ικανότητα.\nπερήφανη μανιάτισσα 11 Δεκεμβρίου 2012 - 12:37 μ.μ.\nTώρα που ξαναμπηκα εγώ, βγαινεις εσύ καλέ μου φίλε...δε συναντιομαστε τωρα τελευταια, θα κανω μια επαναληψη στις αναρτησεις που έχασα. Σεβομαι την απόφαση σου, ολοι χρειαζομαστε διαλέιμματα κι εγώ κανω συχνα, αλλά σιγουρα θα λειψεις και από μενα και από ολους τους φιλους.\nΜε ειλικρινη εκτιμηση και θαυμασμό. Καλη σου μέρα!\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 12 Δεκεμβρίου 2012 - 5:07 μ.μ.\nΣε ευχαριστώ που ήλθες να με δείς. Ελπίζω κάποια στιγμή στο άμεσο μέλλον να βρισκόμαστε και πάλι όπως παλιά. Να είμαστε όλοι καλά και να αντέχουμε όσα συμβαίνουν σε τούτο τον τόπο!\nΚαπετάνιος 12 Δεκεμβρίου 2012 - 5:48 μ.μ.\nΔεν ξέρω τι να γράψω,αλλά από την άλλη δεν μπορώ να μη χαιρετίσω την ευγενική παρουσία και το ήθος του ανθρώπου που μας τίμησε,ιντερνετικά,με την φιλία του,εμένα και την καπετάνισσα...\nΕίναι σίγουρο πως κάτι νέο ετοιμάζεις\nκαι αυτό έχει σημασία τελικά!\nΞέρεις Χριστόφορε, σχετικά πρόσφατα ανακάλυψα στο σούπερ μάρκετ της περιοχής μου, κάτι περίεργα μπισκότα,ξέρεις κάτι εσύ; χαχαχαχα\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 14 Δεκεμβρίου 2012 - 4:41 μ.μ.\nΚαπεταναίοι και ναύτες εδώ μέσα είχαμε την χαρά να συνταξιδέψουμε και να δούμε ο καθένας με την ματιά του άλλου όμορφα, γοητευτικά πράγματα που μας άνοιξαν ορίζοντες. Εύχομαι από την καρδιά μου μέσα να έρθει ο καιρός ξανά που να βρεθούμε στο ίδιο το καράβι όλες όλοι μας.\nΥγεία και χαρές να σας συντροφεύουν!\nBitch 14 Δεκεμβρίου 2012 - 10:45 μ.μ.\nΜας «αδειάζεις « έτσι απλά;\nΕίναι απίστευτο αλλά κατανοητό!!\nΝομίζω ότι όλοι έχουμε περάσει από αυτή την σκέψη.\nΣε ποιον όμως μπορώ να γράψω τώρα με τα «υπέροχα» γλωσσικά λάθη μου;\nΦιλιά φίλε μου και όμορφες γιορτές!!!\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 16 Δεκεμβρίου 2012 - 6:26 μ.μ.\nΝα είσαι σίγουρη ότι θα ξανανταμώσουν οι δρόμοι μας με γλωσσικά ή όχι λάθη και με μπόλικη ομορφιά.\nSweet truth! 17 Δεκεμβρίου 2012 - 1:53 μ.μ.\nΑκόμη κι αν κλείσει οριστικά ο κύκλος σου εδώ, έχεις αφήσει ανεξίτηλα τα σημάδια σου μέσα μας...\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 20 Δεκεμβρίου 2012 - 9:41 π.μ.\nΤα ανεξίτηλα σημάδια εσείς τα έχετε αποτυπώσει μέσα στην καρδιά μου και ίσως αυτά να με οδηγήσουν κάποια στιγμή να ανοίξω ξανά τον κύκλο μέσα στον οποίον βρεθήκαμε\nΛΥΧΝΟΣ ΚΑΙΟΜΕΝΟΣ 23 Δεκεμβρίου 2012 - 7:07 π.μ.\nδεν γινότανε να μην ξαναπεράσω. να μην ξαναπάρω τη "δόση" μου!\nμου λείπεις εσύ και όσα πρεσβεύεις!\nΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ 23 Δεκεμβρίου 2012 - 10:13 π.μ.\nΔεν γίνεται να σου δώσω να καταλάβεις πόσο μου λείπετε κι εσείς. Εύχομαι να είμαστε όλοι καλά και να ξαναβρεθούμε σύντομα. Πάντως να ξέρεις ότι με τιμάς αφάνταστα και τούτο είναι δώρο ανεκτίμητο\nMagia da Inês 9 Μαρτίου 2013 - 1:25 μ.μ.\nΑνώνυμος 4 Απριλίου 2013 - 4:35 μ.μ.\nMy bгother suggesteԁ I might liκе thіs webѕite.\nHe ωas totally right. This post trulу mаde my ԁay.\nmy webpage; Https://Twitter.Com/\nМу brоther suggestеd I\nmight like this website. Нe waѕ totally гight.\nThіѕ post trulу made my day. You cаnn't imagine just how much time I had spent for this info! Thanks!\nFeel free to visit my web-site :: Https://Twitter.Com/\nΑνώνυμος 5 Απριλίου 2013 - 3:51 π.μ.\nA гaw onion wіll be rubbed оn unbroken chilblains with good\nquality gainѕ. Sittіng down there on your counter, іt raгely apρears\nаble of likе wonders, but the initial timers аnd the seasoned cookѕ alike wіll aрpreciate adding that cоmmon flavoг\ntο theіr most lovеd dishes.\nThe wall panels cаn be brought in hаllways, doorwаys,\nand shining strаight as a ԁance floοr.\nΗere iѕ my web site ... sjbb.org\nΑνώνυμος 8 Απριλίου 2013 - 3:46 μ.μ.\nТеrrifiс aгticle! That іs the\nkіnd of info that are meаnt tο be shагed around the net.\nDіsgгace on the ѕееk engines for no longer positionіng thіѕ publіsh\nhіghеr! Come on over аnԁ vіѕіt my web ѕіte .\nΗere іs my site; http://wiki.sekine.com/index.php/Chemietoiletten_Chemietoilette_-_Hersteller_Zulieferer_...\nΑνώνυμος 9 Απριλίου 2013 - 8:37 μ.μ.\nPeople ωаnt ѕtuff right where thеy can see it,\nаnd more imрortantly, they want it where theу uѕe it.\nOncе аgаin, there are mаny patters and designs of tileѕ aνailablе to choose frоm.\nΗеre аre five steps to leaԁ you\nthrough thіs ρrocess:.\nFeel free to visit my sіtе l shaped shower rod ceiling support\nΑνώνυμος 13 Απριλίου 2013 - 7:07 μ.μ.\nNice post. I was checκing constantly this\nweblog аnd I'm impressed! Very useful info particularly the final section :) I maintain such info a lot. I used to be looking for this certain information for a very long time. Thank you and good luck.\nFeel free to visit my webpage: www.sehr-delikat.de


Αξίζω, μπορώ και θα τα καταφέρω - Εναλλακτική Δράση\nΤην πρώτη γεύση της προσωπικής μας αξίας την ζούμε μέσα από την γέννησή μας, την εμπειρία εκείνη που χρειάστηκε για πρώτη φορά να συγκεντρώσουμε όλη μας τη δύναμη για να μπορέσουμε να γεννηθούμε. Αυτή η πρώτη εμπειρία έχει το αποτύπωμά της στα κύτταρά μας και η δυναμική της μας συνοδεύει σε κάθε στιγμή της ζωής μας όπου χρειάζεται να βάλουμε τα «δυνατά μας» και να τα καταφέρουμε.\nΜε το πέρασμα του χρόνου το αίσθημα της προσωπικής αξίας εξελίσσεται και δίνει τη σκυτάλη του στο αίσθημα της εμπιστοσύνης που έχουμε για τον εαυτό μας, δηλαδή την αυτοπεποίθηση μας και αυτή με τη σειρά της δίνει τη σκυτάλη της στο αίσθημα της εκτίμησης μου έχουμε για τον εαυτό μας, δηλαδή την αυτοεκτίμηση μας. Αυτές οι τρεις ποιότητες καθορίζουν στον καθένα μας πόσο επιτρέπει στον εαυτό του να αυτοπροβάλλεται μέσα από τις δεξιότητές του και τελικά να θέτει και να επιτυγχάνει τους στόχους του.\nΣε έναν ιδανικό κόσμο αυτές οι τρεις ποιότητες μέρα με τη μέρα θα εξελίσσονταν όλο και περισσότερο και θα ενισχύονταν μέσα μας κάνοντάς μας λαμπερούς και πετυχημένους ανθρώπους. Στον δικό μας κόσμο μπορεί αυτές οι ποιότητες να τσαλακώνονται καθημερινά μέσα από την άγνοια, την ελλιπή γνώση και τις τραυματικές εμπειρίες, όμως συνεχίζουν να υπάρχουν και κάθε μέρα μας κάνουν ικανούς να τα καταφέρνουμε με τις προκλήσεις της ζωής μας.\nΑυτές οι ποιότητες είμαστε εμείς οι ίδιοι, είναι τα εφόδιά μας, είναι οι πόροι δύναμης που έχουμε συλλέξει μέσα από τις εμπειρίες μας. Την «αξία» του εαυτού μας μπορούμε να την τονώσουμε και να την αναδείξουμε, αρκεί πρώτα να την αναγνωρίσουμε μέσα μας και να την πιστέψουμε πρώτα εμείς οι ίδιοι.\nΕίναι πάρα πολύ σημαντικό να γνωρίσουμε τι κάνουμε καλά στη ζωή μας, γιατί αυτή η επίγνωση θα μας βοηθήσει να ανθίσουμε και να καρποφορήσουμε, ενώ η εστίαση σε όσα δεν πετυχαίνουμε είναι σαν ρεύμα ποταμού που ξεριζώνει τα πάντα στο πέρασμά του. Οι προσωπικές εμπειρίες μπορεί να χρωμάτισαν τη ζωή μας, όμως την παλέτα των χρωμάτων την κρατάμε εμείς στα χέρια μας. Ας αλλάξουμε λοιπόν τα χρώματα στη ζωή μας γιατί αξίζουμε, μπορούμε και θα τα καταφέρουμε!


Η Darknet αγορά Apollon κατηγορείται για απάτη "exit scam"!\nΔευτέρα, 30 Μαρτίου, 17:41\nΑρχική security Η Darknet αγορά Apollon κατηγορείται για απάτη "exit scam"!\nΗ Darknet αγορά Apollon κατηγορείται για απάτη “exit scam”!\n3 Φεβρουαρίου 2020, 12:12\nΗ αγορά Apollon, μία από τις μεγαλύτερες Darknet αγορές, πραγματοποίησε μια απάτη με στόχο τους ίδιους της τους χρήστες. Πρόκειται για μια απάτη “exit scam“, κατά την οποία οι πωλητές παύουν να έχουν πρόσβαση στους λογαριασμούς τους, με αποτέλεσμα να μην μπορούν να στείλουν τις παραγγελίες στους πελάτες τους. Όμως, οι πελάτες συνεχίζουν να μπαίνουν στο λογαριασμό τους και να στέλνουν χρήματα για να αγοράσουν προϊόντα, που προφανώς δεν θα λάβουν ποτέ.\nΧρήστες του Reddit αναφέρουν ότι οι πωλητές δεν μπορούν να πάρουν χρήματα ούτε να εγγραφούν στο λογαριασμό τους. Μόνο οι αγοραστές μπορούν ακόμα να αποκτήσουν πρόσβαση στους λογαριασμούς τους.\nΗ αγορά Apollon (http://apollonujscjrlng.onion) ιδρύθηκε τον Μάρτιο του 2018. Η ύποπτη συμπεριφορά παρατηρήθηκε πριν λίγες μέρες.\nΟι χρήστες της Apollon άρχισαν να προειδοποιούν άλλους χρήστες μέσω τρίτων υπηρεσιών. Ένας χρήστης έγραψε:\n“Οι διαχειριστές κλέβουν τους προμηθευτές και στη συνέχεια τους κλειδώνουν έξω από τους λογαριασμούς τους, ισχυριζόμενοι ότι έπεσαν θύμα phishing επίθεσης. Χρησιμοποιήσαμε μόνο τη διεύθυνση URL μας και το 2FA. Πώς είναι δυνατόν λοιπόν; Μας απαγόρευσαν την πρόσβαση στο λογαριασμό … Μείνετε μακριά από αυτή την αγορά“.\nΈνας άλλος πωλητής ισχυρίστηκε ότι έχασε cryptocurrency αξίας 11.000 δολαρίων εξαιτίας του exit scam. Οι χρήστες συχνά προειδοποιούν ο ένας τον άλλον μέσω του Dread, ενός φόρουμ τύπου Reddit στο deep web. Ωστόσο, το φόρουμ ήταν κλειστό αυτές τις μέρες, λόγω μιας DdoS επίθεσης.\nΟι ειδικοί διαπίστωσαν ότι κάθε φορά που το Dread είναι εκτός σύνδεσης, πραγματοποιείται μια τέτοια απάτη. Δεν μπορεί να είναι σύμπτωση.\nΕίναι η τρίτη αγορά που πραγματοποιεί exit scam, ενώ το Dread ήταν εκτός σύνδεσης.\nΟ διαχειριστής της αγοράς Dread υποστηρίζει ότι η αγορά Apollon είναι υπεύθυνη για “τις επιθέσεις εναντίον του forum”.\nΆλλοι πωλητές της Apollon Market ανέφεραν το πρόβλημα μέσω της πλατφόρμας Darknetlive.\n“Μπορώ να επιβεβαιώσω ότι όταν προσπαθώ να συνδεθώ στην Apollon βλέπω το εξής μήνυμα: Το όνομα χρήστη και / ή ο κωδικός πρόσβασης που εισαγάγατε δεν είναι έγκυρος”, ανέφερε ο πωλητής SteroidWarehouse. Ο πωλητής ανέφερε ότι το πρωί μπορούσε να συνδεθεί κανονικά στο λογαριασμό του και έπειτα, χωρίς καμία προειδοποίηση, έχασε την πρόσβαση. “Επίσης, αρκετοί πελάτες μου είπαν ότι τα πορτοφόλια τους άδειασαν χθες το βράδυ και σήμερα το πρωί. Πρόκειται για ένα exit scam. Εάν χρειάζεστε περισσότερες λεπτομέρειες, παρακαλώ επικοινωνήστε μαζί μου”, είπε ακόμα.\nΗ είδηση σχετικά με το exit scam της αγοράς Apollon δημοσιεύτηκε και στο website Darknetstats.\n“Η δεύτερη μεγαλύτερη αγορά darknet βρίσκεται στη μέση ενός exit scam, σύμφωνα με πολλές αναφορές χρηστών. Την περασμένη εβδομάδα λάβαμε αρκετές αναφορές που υποστηρίζουν ότι οι καταθέσεις των χρηστών δεν προστέθηκαν στους λογαριασμούς τους και σήμερα κλειδώθηκαν όλοι οι λογαριασμοί των προμηθευτών, πράγμα που οδηγεί στο συμπέρασμα ότι πρόκειται για exit scam”, αναφέρει το Darknetstats.\nΠροηγούμενο άρθροΕυπάθεια στις συσκευές Linear eMerge E3 επιτρέπει DDoS επιθέσεις\nΕπόμενο άρθροΤα 8 top Android apps για την αναγνώριση τραγουδιών (2020 edition)


Καλλυντικά που δεν χρειαζόμαστε και σπαταλάμε τα χρήματά μας!\nΒρίσκεστε εδώ: Αρχική » Tips » Σταμάτα να σπαταλάς τα χρήματά σου για αυτά τα καλλυντικά!\nΤελευταία ενημέρωση: 13 Μαρ - 19:16\nΔημοσιεύτηκε στις: 13 Μαρ - 19:03\nΣπαταλάμε πολλά χρήματα σε καλλυντικά που δεν χρειαζόμαστε και δεν υπάρχει κανένας λόγος να επενδύουμε σε αυτά. Κρέμες που υπόσχονται να μας απαλλάξουν από την κυτταρίτιδα και κρέμες που κάνουν θαύματα για τις ρυτίδες μας.\nΚαλλυντικά που δεν χρειαζόμαστε και μας κοστίζουν μια περιουσία… Πολλές από αυτές τις κρέμες που χρησιμοποιείς δεν κάνουν τη «δουλειά» που υπόσχονται ότι κάνουν και δεν χρειάζεται να δίνεις έναν μισθό σε αυτά.\nΠοια είναι τα καλλυντικά που δεν χρειαζόμαστε;\nPhoto: Pexels/Dana Tentis\nΤο λάδι καρύδας έγινε ευρέως γνωστό στα φυσικά προϊόντα καλλωπισμού. Πολλές φορές το χρησιμοποιούμε αντί για την ενυδατική μας κρέμα ή για το καθαρισμό του δέρματος. Ωστόσο, δεν πρόκειται για ένα προϊόν που μπορεί να λειτουργήσει για όλα.\nΜάλιστα, σε ορισμένες περιπτώσεις μπορεί να κλείσει τους πόρους και να προκαλέσει ακμή.\nΌταν οι άνθρωποι προσπαθούν να κάνουν οικονομία, επιλέγουν να κάνουν χημικό peeling στο σπίτι. Ωστόσο, το χημικό peeling καλό θα ήταν να γίνεται μόνο από τους ειδικούς, καθώς τα προϊόντα που κυκλοφορούν υπόσχονται να αφαιρέσουν το άνω στρώμα του δέρματος. Κι αυτό σημαίνει πως με το παραμικρό λάθος, μπορεί να προκαλέσεις μεγάλη ζημιά στο πρόσωπό σου.\n«Εργαλεία» για την ακμή\nΥπάρχουν μερικά εργαλεία που σε βοηθούν να κάνεις καθαρισμό στο πρόσωπό σου, ειδικά όταν έχεις ακμή. Ωστόσο, αυτά τα εργαλεία είναι άχρηστα ή και επικίνδυνα όταν δεν γνωρίζεις πώς να τα χρησιμοποιείς σωστά.\nΚρέμες για την κυτταρίτιδα\nΠόσες κρέμες υπόσχονται να αφαιρέσουν, να ελαττώσουν ή να εξαφανίσουν την κυτταρίτιδα; Πολλές! Ωστόσο, η κυτταρίτιδα δεν φεύγει με κρέμες καθώς εξαρτάται από τη γυμναστική, τη διατροφή, τις ορμόνες και τα γονίδια.\nTα scrub για τα χείλη ουσιαστικά πολλές φορές λειτουργούν όπως τα lip balms. Ακόμη όμως κι αν είναι πιο ισχυρά, καθώς το δέρμα των χειλιών είναι πολύ ευαίσθητο, όταν κάνεις scrub με κάποιο ειδικό προϊόν, μπορεί να κάνεις τα χείλη σου πιο ξηρά ή ακόμη και να δημιουργήσεις πληγές. Και σίγουρα αυτό δεν το θες.\nΠολλά καλλυντικά που δεν χρειαζόμαστε κυκλοφορούν στην αγορά με απίστευτες δράσεις, απίστευτα αποτελέσματα και όλα αυτά τα… «απίστευτα»! Μάθε να ξεχωρίζεις ποια πραγματικά αξίζουν και ποια όχι.


Παραιτήθηκε από πρόεδρος ο ιδρυτής της Papa John's - Ελληνας ο μέντοράς του\nΠαραιτήθηκε από πρόεδρος ο ιδρυτής της Papa John’s – Ελληνας ο μέντοράς του\nΟ κ. John Schnatter (AP Photo/Timothy D. Easley, File).\nΝΕΑ ΥΟΡΚΗ. Ο ιδρυτής της αλυσίδας Papa John’s, John Schnatter παραιτήθηκε από πρόεδρος του ΔΣ της εταιρείας, ώρες αφού ζήτησε συγγνώμη για την χρήση μίας ρατσιστικής λέξης, όπως έγινε γνωστό, κατά τη διάρκεια ενός συνεδρίου τον Μάιο.\nΟ κ. Schnatter έχει δηλώσει, όπως και στο Business Insider, πως έφτασε να φτιάξει μία «αυτοκρατορία» καταστημάτων πίτσας, ενώ ξεκίνησε από ένα ομογενειακό κατάστημα.\nΤο «Greek’s» του ελληνικής καταγωγής, Κρις Καραμεσίνη (Chris Karamesines). «Πάντα έβλεπα τον Κρις ως έναν από τους μέντορές μου, μου έμαθε πολλά στο να φτιάχνω πίτσες. Είναι επίσης προσωπικότητα. Εχει μία φωνή που δεν μπορείς να ξεχάσεις».\nΟσον αφορά στην παραίτηση ήρθε μετά από την αποκάλυψη του Forbes πως ο ιδρυτής της γνωστής αλυσίδας χρησιμοποίησε την λέξη από «N» για τους Αφροαμερικανούς.\nΟταν δε ερωτήθηκε πως θα αποστασιοποιηθεί από ρατσιστικές ομάδες, κάνοντας χρήση αυτής της λέξης, φέρεται να παραπονέθηκε ότι ο Συνταγματάρχης Sanders δεν είχε ποτέ αντίδραση όταν έκανε αντίστοιχη χρήση της.


Κύπρος : Κρυφή Συνταγή (The Cakemaker)\nΟ Τόμας, ένας ταλαντούχος Γερμανός ζαχαροπλάστης, είναι ο εραστής του Όρεν, ενός παντρεμένου άνδρα από το Ισραήλ, που επισκέπτεται συχνά το Βερολίνο για δουλειές. Όταν ο Όρεν σκοτώνεται σε τροχαίο, ο Τόμας ταξιδεύει στην Ιερουσαλήμ για να μάθει περισσότερα για το παρελθόν του αγαπημένου του. Έτσι, θα πλησιάσει τη γυναίκα του, την Ανάτ, κρατώντας κρυφή την ταυτότητά του και προτείνοντάς της να δουλέψει στο καφέ της. Εκείνη δέχεται. Τα γλυκά που φτιάχνει θα φέρουν κοσμοσυρροή στο κατάστημα, αλλά ο ίδιος κάνει δύο βασικά λάθη: δεν χρησιμοποιεί κοσέρ υλικά και αδυνατεί να προβλέψει πού θα καταλήξει η σχέση του με τη νεαρή χήρα. Και προκειμένου να προστατέψει την πραγματική του ταυτότητα θα τραβήξει το ψέμα του μέχρι απροσδόκητα άκρα.\nSarah Adler (Anat)\nTim Kalkhoff (Thomas)\nRoyal Miller (Oren)\nZohar Strauss (Moti)\nΣκηνοθεσία: Ofir Raul Graizer\nΚρυφή Συνταγή Trailer


Ο παράδεισος (το iPhone 6) μπορεί να περιμένει - Aspa Online\nΟ παράδεισος (το iPhone 6) μπορεί να περιμένει\nΠροχθές το απόγευμα γυρνώντας στο σπίτι, έβγαλα το κινητό από την τσάντα και διαπίστωσα ήταν σβηστό. Φαντάστηκα ότι τελείωσε η μπαταρία αλλά κάτι δεν μου πήγαινε καλά, γιατί δε θυμόμουν να είχε κατέβει κάτω από το 40%… Το έβαλα παρ’ όλα αυτά να φορτίζει.\nΜετά από κανένα μισάωρο πήγα να το ανοίξω. Και τότε διαπίστωσα ότι δεν άνοιγε. Δεν ήταν δηλαδή θέμα μπαταρίας. Δεν άνοιγε και δεν φόρτιζε. Panic! Είμαι iPhone fan, θα ήταν η ιδανική ευκαιρία να αποκτήσω το 6 που αναμένεται να κυκλοφορήσει, αλλά το φθινόπωρο είναι η απόλυτα λάθος περίοδος για να σκεφτούν οι γονείς τις δικές τους ανάγκες. Οι εγγραφές, τα βιβλία, τα ψώνια της επιστροφής στο σχολείο (σχολικά, ρούχα, παπούτσια) προηγούνται και είναι δυστυχώς πολύ πιο ακριβά από ένα iPhone 6!\nΗ Εβελίνα με παρακολουθούσε που πάσχιζα να το ξαναζωντανέψω. Το έβαλα να φορτίζει με άλλο φορτιστή. Το πήγα σε άλλη πρίζα. Πατούσα ταυτόχρονα το πάνω κουμπί και το Home για να γίνει επαναφορά. Έβγαλα και ξαναέβαλα κάρτα sim (μπας και είχε σχέση). Το γκλούγκλαρα και άρχισα να διαβάζω πιθανές λύσεις. Τίποτα όμως δε δούλευε. Κάποια στιγμή αποφάσισε να… παρέμβει. Με πολύ cool ύφος, είπε: «Ξέρω έναν τρόπο για να βρεις λεφτά να αγοράσεις το νέο iPhone.» Δεν ήξερα αν έκανε πλάκα ή μιλούσε σοβαρά. Γιατί όταν μιλάει σοβαρά, ακούω. Οι σκέψεις της είναι πάντα λογικές. Τι τρόπο λοιπόν είχε σκεφτεί;\n«Για πες» της είπα. «Πώς θα βρω τα λεφτά;»\n«Πάντα δουλεύει αυτός ο τρόπος» μου είπε.\n«Ε για πες!»\n«Θα πεις τα κάλαντα στη γιαγιά, δίνει πάντα πολλά λεφτά.»\nΔεν ήξερα αν έπρεπε να γελάσω ή να κλάψω. Ή μήπως και να ξετρυπώσω το τριγωνάκι για τα κάλαντα. Μέσα στην απελπισία μου πάτησα για μια τελευταία φορά τα δύο κουμπιά ταυτόχρονα. Και ως εκ θαύματος, εμφανίστηκε το λογότυπο στην οθόνη. Το κινητό ζωντάνεψε! Δεν ξέρω για πιο λόγο είχε μπλοκάρει, αλλά τελικά δούλευε!\nΚι έτσι ο παράδεισος (το iPhone 6) μπορεί να περιμένει. Στο μεταξύ τον Νοέμβριο βγαίνει η νέα μου επιδότηση για κινητό. Για να δούμε… Θα βγει κανένα καλό ποσό; Ή θα αναγκαστώ να περάσω στο plan B: «Να τα πούμε;»\nPhoto by Viktor Hanáček\nΤελικά δε θέλω να γίνω πριγκίπισσα! Η νοοτροπία των καβουριών: Και σοβαρό και αστείο! Oh mon Dieu! Τα Γαλλικά δεν έχουν ελπίδα!\nΑνηκει στην κατηγορια:Στιγμές επισημασμένο με:ατάκες, Εβ1\nΤελικά το πείρες το iPhone 6 ; Επίσης θα ήθελα να μου πεις εάν το iPhone 4s αξίζει σαν κινητό (ρωτάω επειδή είπες ότι είσαι λάτρης των iPhone).\n23/08/2015 at 23:31\nΚατερίνα το iPhone 4S ζει και βασιλεύει κι έτσι το έχω ακόμα (όχι ότι θα ‘λεγα όχι στο 6 φυσικά). Το συστήνω ανεπιφύλακτα!\nχχαχαχαχαχαχαχαχαχα όχι πες.. και αυτή τη φορά η σκέψη της ήταν σωστή!! Η γιαγιά δίνει άρα εκεί πρέπει να απευθυνθείς έστω και με το τριγωνάκι σου!! :)))\n17/09/2014 at 19:47\nΕ μα ξέρει τι λέει! Πάντα την ακούω! Ευτυχώς τελικά το σύμπαν συνωμότησε και η γιαγιά τη γλύτωσε. 😉\nΚαιρός να ανακαλύψεις τον κόσμο των έξυπνων κινητών που μαθαίνουν.\nΠάντα είμαι ανοιχτή να ανακαλύψω κι άλλους κόσμους.\nΚαι το καλύτερο ας κερδίσει!\n16/09/2014 at 15:19\nΑχ σε νιώθω Άσπα!!! Τι στερητικό είναι αυτό που έχουμε πάθει με τα μηχανήματα του διαβόλου (όπως τα αποκαλω!!)\nΝα ρθω και εγω να πούμε μαζί τα κάλαντα στη γιαγιά;;;; Αλλά αν μοιραστούμε τα λεφτά, ούτε για μια θήκη και ενα φορτιςτη δεν θα φτάσουν:))) χα χα χα\nΦιλιά στην πανέξυπνη Εβελίνα!!!\nΥΓ δοκίμασες να το φορτίσεις με άλλο φορτιστή; Ένας φίλος μου το έπαθε πρόσφτα και τελικά είχε προβλημα ο φορτιστής του και όχι το κινητό.\n17/09/2014 at 19:40\nΝαι, ναι το δοκίμασα. Δεν ξέρω τι έφταιγε τότε τελικά, πάντως τώρα όλα.\nΕτοιμάσου να πάμε να τα πούμε Δήμητρα. Θα σαρώσουμε!\n17/09/2014 at 23:05\nΝα τα πούμε λες ή μήπως να τα πιούμε;;;;;😜😜😜😜\nΚαι τα δύο! χαχα…\n16/09/2014 at 00:02\n17/09/2014 at 19:38\nχααχαχαχαχ χαρα που θα εκανε η γιαγιά 😛\nΤι τραβάνε οι γιαγιάδες στις μέρες μας… χαχα…\n15/09/2014 at 22:15\nNα την ακούς την Εβελίνα, έχει πάντα “προχώ” ιδέες 🙂\nΠάντα την ακούω, μη νομίζεις. Ευτυχώς δε χρειάστηκε να τα πω (αυτή τη φορά). χαχα..\n15/09/2014 at 21:47\nεμπορικό μυαλό η μικρή #startup με VC τη γιαγιά…καλό Business!!!!\n17/09/2014 at 19:37\nΤο απογείωσες Τάσο! (VC η γιαγιά, έλιωσα στο γέλιο!)\nΤα κάλαντα αργούνε όμως βρε παιδί μου! Καμία πιο γρήγορη λύση δεν υπάρχει;\nΠάλι καλά που ζωντάνεψε γιατί το iphone 6 είναι πανάκριβο!\nΖωντάνεψε οπότε τέλος καλό, όλα καλά!\nEvery Girl's Noteboo αναφέρει:\n15/09/2014 at 12:12\nΠόσο σε καταλαβαίνω! Μια από τα ίδια δύο φορές το γλίτωσα στις διακοπές από την αντικατάσταση και έλεγα να περιμένω το νεο Ι phone, για να κάνω την χρήση της επιδότησης, αλλά την τριτή φορά δεν την γλιτώσα! Περίμενα δυο μέρες μήπως και ξεμπλοκάρει αλλά τίποτα και έτσι πήρα το 5C! Πρίν απο μέρες δοκίμασε ο γίος μου να το ανοίξει και άνοιξε!!!\nΟ νόμος το Μέρφυ τι να πώ:D\nΠάλι ο άντρας μου θα πάρει το καινούριο μοντέλο και δεν μπορώ να το αλλάξω μαζί του γιατι το 5C είναι ρόζ!\n17/09/2014 at 19:34\nΣυμπάσχω! Χάθηκε ο κόσμος να χαλάσει λίγο αργότερα;\nΠάμε μαζί για τα κάλαντα! 😉


Τα καλύτερα πακέτα διακοπών - Sandwich - TripAdvisor\nSandwich, Αγγλία - Πακέτα διακοπών\nΔιακοπές σε: Sandwich\nSandwich - Πακέτα διακοπών\nSandwich - Θέλετε να κάνετε κράτηση για τις διακοπές σας; Είτε επιθυμείτε μία ρομαντική απόδραση, ένα οικογενειακό ταξίδι ή διακοπές all-inclusive, τα πακέτα διακοπών για Sandwich του TripAdvisor θα διευκολύνουν τον προγραμματισμό, εξοικονομώντας σας παράλληλα χρήματα.\nΒρείτε το ιδανικό πακέτο διακοπών για: Sandwich στο TripAdvisor συγκρίνοντας τιμές ξενοδοχείων και αεροπορικών εισιτηρίων προς και από: Sandwich. Ταξιδιώτες σαν και εσάς έγραψαν 3.064 κριτικές και δημοσίευσαν 1.805 αυθεντικές φωτογραφίες για Sandwich ξενοδοχεία. Κάντε κράτηση για τις διακοπές σας (Sandwich) σήμερα κιόλας!\nSandwich: Πραγματοποιήστε αναζήτηση για πακέτα διακοπών\nΛυπούμαστε, δεν υπάρχουν ολοκληρωμένα πακέτα διακοπών για: Sandwich\nΉ δημιουργήστε τα δικά σας πακέτα διακοπών για: Sandwich\nΔημιουργήστε τα δικά σας πακέτα διακοπών για: Sandwich\nΝο 1 ξενοδοχείο για: Sandwich\nSandwich: Προβολή όλων των ξενοδοχείων\nΑναζήτηση πτήσεων προς Sandwich\nΝο 2 ξενοδοχείο για: Sandwich\nΝο 3 ξενοδοχείο για: Sandwich\nΦθηνές πτήσεις προς Sandwich\n650 $ μετ' επιστροφής


Ειδήσεις - Τι φως πλήρωσης χρησιμοποιείται για τη λήψη μικρού μήκους βίντεο; Ξεκινώντας με τα ring lights\nΤι φως πλήρωσης χρησιμοποιείται για τη λήψη μικρού μήκους βίντεο; Ξεκινώντας με τα ring lights\nΣτη σημερινή καυτή πλατφόρμα βίντεο, πολλοί άνθρωποι φτιάχνουν βίντεο ως έναν πολύ ενδιαφέροντα τρόπο για να εκφραστούν, να γίνουν επιρροές, να προσελκύσουν κοινό και να μοιραστούν τη ζωή τους με όλους.\nΤα κριτήρια για την αξιολόγηση της ποιότητας του βίντεο χωρίζονται σε δύο μέρη, το περιεχόμενο και την αντίληψη. Το περιεχόμενο περιλαμβάνει το θέμα του βίντεο και αυτό που μεταφέρει, και η εμφάνιση και η αίσθηση είναι η οπτική και διαισθητική αίσθηση ολόκληρου του βίντεο. Ενώ το περιεχόμενο είναι γυαλισμένο από τα μέσα, η βελτίωση της εμφάνισης και της αίσθησης δεν μπορεί να αγνοηθεί.\nΤο πιο σημαντικό σημείο στην επαγγελματική λήψη βίντεο είναι ο φωτισμός. Για το βίντεό σας, είναι ένα απαραίτητο εργαλείο. Επιλέξτε το σωστό εργαλείο συμπλήρωσης για να μεγιστοποιήσετε τη λήψη κάθε εργασίας.\nΠώς να επιλέξετε την καλύτερη απόχρωση και διάθεση για το βίντεο είναι το κλειδί για τον φωτισμό του vlog. Ακολουθούν μερικές συμβουλές και κόλπα για να ξεκινήσετε. Τώρα, ας ρίξουμε μια ματιά στο πώς να αξιοποιήσουμε στο έπακρο το ring light για να φωτίσουμε τα έργα μας.\n1. Ρυθμίστε φωτισμό τριών σημείων\nΑυτό ισχύει για όλες τις επαγγελματικές φωτογραφίες, αλλά είναι επίσης χρήσιμο για βίντεο. Ο φωτισμός τριών σημείων περιλαμβάνει τρία φώτα κουμπιών (συνήθως δαχτυλίδια και δύο μαλακά κουτιά) και η ρύθμισή του μπορεί να σας προσφέρει ομοιόμορφο φωτισμό χωρίς αντανάκλαση. Η χρήση αυτής της ρύθμισης φωτισμού μπορεί να βοηθήσει το βίντεό σας να δείχνει και να αισθάνεται αμέσως πιο επαγγελματικό και πιο ελκυστικό.\n2. Τοποθετήστε το δαχτυλίδι στη σωστή θέση\nΕάν αποφασίσετε να χρησιμοποιήσετε μόνο ένα ring light, πρέπει να το τοποθετήσετε μπροστά στο πρόσωπό σας έτσι ώστε να μην υπάρχουν ενοχλητικές σκιές (δεν εμποδίζουν την ομορφιά του ring light ή ακόμα και το φως του).\nΤο ring light είναι η λαβή της βιομηχανίας ζωντανής μετάδοσης και μπορεί να εγκατασταθεί στο στήριγμα ή στην κάμερα. Αυτό παρέχει συνεχή πηγή φωτός και μειώνει τυχόν σκιές.\n3.η επιλογή των ring lights\nΑν ψάχνετε για υψηλής ποιότητας, αξιόπιστα και ταλαντευόμενα ring lights, τα ring lights είναι τα προϊόντα μας με τις μεγαλύτερες πωλήσεις, τα οποία μπορούν να προσαρμοστούν σε μια ποικιλία διαφορετικών σεναρίων λήψης. Το Up είναι το πιο χρησιμοποιούμενο προϊόν φωτισμού.\nΏρα δημοσίευσης: Δεκ-17-2021 ΠΙΣΩ\nΓεμίστε το φως, Πάνελ Led Ορθογώνιο, Δαχτυλίδι led φως για φωτογραφία, Προμηθευτές φωτιστικών πλαισίων, Προμηθευτές λαμπτήρων με δυνατότητα ρύθμισης, Rgb Led Panel,


Ευκλείδης Τσακαλώτος: Για μια κυβέρνηση της Αριστεράς η ερώτηση είναι «για ποιους;» - Commonality\n·22 Ιουλίου, 2020\nΠώς κρίνετε την απόφαση της Συνόδου Κορυφής; Συνιστά “ιστορική συμφωνία” η δημοσιονομική ενίσχυση του Νότου και η αμοιβαιοποίηση του χρέους;\nΑποτελεί τομή ότι πρώτη φορά δανείζεται η Ευρωπαϊκή Ένωση ως οντότητα, κάτι που πριν από έξι μήνες δεν θα ήταν καθόλου προφανές. Από την άλλη με ανησυχεί ότι σε σχέση με την αρχική πρόταση Merkel – Macron, που επιδίωξε ένα συμβιβασμό ανάμεσα στις χώρες του Βορρά και του Νότου, οι λεγόμενοι τέσσερις φειδωλοί κέρδισαν έδαφος. Και σε σχέση με το ποσοστό του όλου πακέτου που είναι με μορφή επιδότησης, και όχι δανείου, και με την αύξηση των rebates, τα οποία αποτελούσαν για όλους μας μια πρακτική που ελπίζαμε θα άφηνε η Ευρώπη πίσω της μετά από την έξοδο της Μ. Βρετανίας.\nΗ εκταμίευση των επιχορηγήσεων θα συνοδεύεται από τα βήματα εκπλήρωσης των προϋποθέσεων που θα τεθούν. Ο κ.Μητσοτάκης είπε ότι ουδείς δίνει χρήματα χωρίς όρους. Σωστό; Βλέπετε νέο μνημόνιο;\nΤο βασικό πρόβλημα που θα αντιμετωπίσουμε αργά ή γρήγορα τα επόμενα χρόνια, είναι ότι οι οικονομίες της Ευρώπης θα συνεχίσουν μια πορεία απόκλισης (σε ρυθμούς ανάπτυξης, σε απασχόληση, αλλά ιδιαίτερα στο θέμα του χρέους), κάτι που δεν είναι συμβατό ιδιαίτερα για τις χώρες της Ευρωζώνης οι οποίες έχουν κοινό νόμισμα.\nΤο πρόγραμμα που φαίνεται να προτείνει η επιτροπή Πισσαρίδη, επιμένει σε ένα αφήγημα που δεν έχει αλλάξει από το 2004, και που και δεν απέτρεψε την κρίση του 2009, αλλά την αντιμετώπισε με τον χειρότερο τρόπο. Ο μόνος λόγος που θα κάνει τον κ. Μητσοτάκη να μην ανησυχεί για την ύπαρξη –μνημονιακών – όρων, είναι να έχει έτσι κι αλλιώς τέτοια μέτρα στο σχέδιο του. Δεν το λες και θετικό οιωνό για το μέλλον.\nΤο ελληνικό σχέδιο θα κατατεθεί στην Ευρωπαϊκή Επιτροπή στις 15 Οκτωβρίου. Η δική σας παρέμβαση θα επικεντρωθεί στο “μίγμα” του; Αν ήσασταν εσείς κυβέρνηση τώρα πού θα δίνατε προτεραιότητα;\nΓια μια κυβέρνηση της Αριστεράς η ερώτηση θα ήταν «για ποιους;» Προφανώς θα επικεντρωνόμασταν σε ένα διαφορετικό μίγμα λοιπόν.\nΑντί για περαιτέρω προώθηση της ευελιξίας της αγοράς εργασίας, θα είχαμε ένα σχέδιο ανάπτυξης που βασίζεται σε αυτόν τον κόσμο της εργασίας και σπρώχνει όλη την παραγωγική διαδικασία (είτε δημόσια, είτε ιδιωτική είτε της κοινωνικής οικονομίας) – σε νέες τεχνολογίες, νέα προϊόντα, νέες αγορές. Γιατί για εμάς δεν νοείται ανάπτυξη με μισές δουλειές και μίσους μισθούς.\nΑντί για ιδιωτικοποιήσεις θα προωθούσαμε την ανάπτυξη της αξίας των περιουσιακών στοιχείων του δημοσίου και μέσω της ΕΕΣΥΠ, ενισχύοντας τις θετικές εξωτερικότητες.\nΑντί για ιδιωτικοποίηση του Β πυλώνα της ασφάλισης, θα προωθούσαμε στήριξη της υγείας και την ενίσχυση του ασφαλιστικού συστήματος μέσω της ενίσχυσης της εργασίας.\nΑντί για την ενίσχυση φίλων και γνωστών θα προωθούσαμε ένα επενδυτικό σχέδιο, όπου όλοι θα ήξεραν τους κανόνες του παιχνιδιού. Γιατί οι σοβαροί επενδυτές, μικροί η μεγάλοι αυτό θέλουν: διαφάνεια και ίδιους κανόνες.\nΗ χώρα στην αρχή της υγειονομικής κρίσης είχε τα όπλα (μαξιλάρι, δημοσιονομική εικόνα, καλό αξιόχρεο) να αντιμετωπίσει σε μεγάλο βαθμό την επερχόμενη ύφεση. Η κυβέρνηση της ΝΔ δεν το έκανε. Τώρα, το βασικό που πρέπει να μας απασχολεί είναι η ταχύτητα και το είδος της ανάκαμψης. Από την αρχή προειδοποιούσαμε ότι δεν θα είναι γρήγορη, το γεγονός δε ότι η κυβέρνηση φορτώνει όλες τις υποχρεώσεις πολιτών και επιχειρήσεων στα επόμενα χρόνια επιδεινώνει ακόμη περισσότερο την κατάσταση. Φοβάμαι ότι θα χρειαστεί πολύς καιρός για να φτάσουμε στα μεγέθη του 2019, αυτά δηλαδή που παρέδωσε η κυβέρνηση του ΣΥΡΙΖΑ.\nΌσον αφορά το 2020 συγκεκριμένα, και πάλι τα πράγματα κάθε άλλο παρά ενθαρρυντικά είναι. Η μη στήριξη της εργασίας, η επιλογή να μην ληφθούν ουσιαστικά μέτρα, οι παλινωδίες στον τουρισμό, η ταξική μεροληψία υπέρ των ισχυρών και εναντίον της μεσαίας τάξης και των εργαζομένων, ενδέχεται να οδηγήσουν την χώρα σε πρωτοφανή ύφεση. Ύφεση υπερδιπλάσια του σεναρίου βάσης της κυβέρνησης.\nΔεν ξέρω πόσο πιο απλά πρέπει να το πω στους κ. Σταϊκούρα και Μητσοτάκη, μπαίνουμε σε μια πολύ δύσκολη φάση εξαιτίας και των επιλογών τους. Τόσο δύσκολη, που ενδεχόμενη υποβάθμιση του ελληνικού αξιόχρεου θα είναι απλώς ένα από τα προβλήματα μας.\nΌπως έλεγε ο Κέυνς, θέλουμε χαμηλά επιτόκια για να κάνουμε πράγματα. Αν σταματήσουμε να κάνουμε πράγματα, μόνο και μόνο για να κρατήσουμε τα επιτόκια χαμηλά, τότε βλέπουμε τον κόσμο ανάποδα. Άρα η λογική είναι να φτιάξεις ένα μαξιλάρι (θυμίζω ότι η ΝΔ μας κατηγορούσε όταν το κάναμε), να το ξοδεύεις στους δύσκολους καιρούς (η ΝΔ αρνείται να το κάνει), και να το αναπληρώνεις όταν τα πράγματα που έχεις κάνει αποδώσουν καρπούς.\nΜιλάτε για περιορισμένη στήριξη των επιχειρήσεων μέσω προγραμμάτων δανειοδότησης. Τι θα κάνατε διαφορετικά και πώς θα αποφεύγατε τον κίνδυνο έξαρσης νέων κόκκινων δανείων;\nΓια να μην έχουμε νέα κόκκινα δάνεια, το βασικό είναι να μην δημιουργήσει η κυβέρνηση νέα χρέη στις επιχειρήσεις και τους πολίτες. Για αυτό προτείναμε να καλυφθούν πλήρως οι μισθοί των εργαζομένων και να δοθεί μη επιστρεπτέα ενίσχυση στις επιχειρήσεις. Πώς αλλιώς αυτοί οι άνθρωποι δεν θα δημιουργήσουν νέα χρέη; Και πώς είναι δυνατόν να μην κοκκινίσει μεγάλο μέρος των νέων χρεών; Οι κ. Μητσοτάκης και Σταϊκούρας εξακολουθούν να πιστεύουν ότι οι πολίτες και οι επιχειρήσεις έχουν κάποιου είδους λεφτόδεντρα, για να καλύψουν τις νέες υποχρεώσεις που δημιουργούνται. Δυστυχώς όμως τα μόνα δέντρα που υπάρχουν είναι κάτι απότιστες ψευτοπιπεριές.\nΌσον αφορά το νομοσχέδιο που φέρνει τώρα η κυβέρνηση για τα κόκκινα δάνεια και την κύρια κατοικία, το λεγόμενο «σχέδιο γέφυρα» είναι μια προσωρινή επιδότηση λόγω Covid. Δεν είναι ρύθμιση. Το σχέδιο αυτό θα έπρεπε να λαμβάνει υπ’ όψιν του τα υπάρχοντα εργαλεία – το γεγονός ότι απαιτείται παραίτηση από τα υπάρχοντα μόνιμα εργαλεία για υπαγωγή στην προσωρινή επιδότηση, είναι απόλυτα προβληματικό.\nΑπό Κυριακή σε Κυριακή “σκάει” και μία κασέτα με υλικό που αφορά πρώην υπουργούς σας. Θεωρείτε ότι είναι σύμπτωση ή ότι πρόκειται για κρίκους μίας αλυσίδας που θα “δέσει” τον ΣΥΡΙΖΑ πρωτίστως ηθικά και πολιτικά και δευτερευόντως ποινικά;\nΚαι ο πιο ανυποψίαστος πολίτης δεν μπορεί να μην υποπτεύεται ότι η συνεχής ροή, για να μην πω κατασκευή, ειδήσεων που σκοπό έχουν να κάνουν ζημιά στον ΣΥΡΙΖΑ, εκπορεύεται από ένα πολιτικό σχέδιο. Ένα ανήθικο πολιτικό σχέδιο γιατί ακόμα και αν δεχτεί κανείς τα όσα λένε (που σε καμία περίπτωση δεν δέχομαι) πόσο ανήθικο είναι να γνωρίζεις κάτι σαν αυτά που ισχυρίζονται ότι γνωρίζουν και να μην το καταγγέλλεις αμέσως, αλλά να περιμένεις την κατάλληλη για σένα στιγμή;\nΗ αλαζονεία που επιδεικνύει σε μια σειρά από ζητήματα και παρεμβάσεις – μυστικά κονδύλια, λίστα Πέτσα, απευθείας αναθέσεις κλπ, – κάποια στιγμή θα της γυρίσει μπούμερανγκ, γιατί η αυτοπεποίθηση που θέλει να εκπέμπει δε βασίζεται σε τίποτα στην πραγματικότητα. Παραφράζοντας τον Μανώλη Αναγνωστάκη, δεν φταίνε οι ίδιοι, τόσοι ήταν.\nΜπορεί να μείνει ανεπηρέαστη η κοινή γνώμη; Για παράδειγμα, οι διάλογοι του πρώην αρχηγού της Πυροσβεστικής με τον εμπειρογνώμονα για τη φονική πυρκαγιά στο Μάτι και την εμπλοκή του ονόματος της Όλγας Γεροβασίλη, δεν δείχνουν μία, επιεικώς, “άρρωστη” κατάσταση στα Σώματα Ασφαλείας; Έχετε ευθύνη που δεν την αντιμετωπίσετε;\nΟι διάλογοι είναι όντως πολύ ανησυχητικοί. Και δείχνουν στο βαθμό που θα επιβεβαιωθούν, μια πολύ επικίνδυνη προσέγγιση σε πολύ κρίσιμα ζητήματα για την ασφάλεια των ανθρώπων, κάτι που πρέπει να διερευνηθεί. Από εκεί και πέρα, η Όλγα Γεροβασίλη έχει απαντήσει επαρκώς και επειδή την ξέρω πολλά χρόνια, είμαι απόλυτα σίγουρος ότι δεν έχει καμία ανάμειξη σε αυτή την υπόθεση.\nΕπιπλέον θα έλεγα, ότι η κοινή γνώμη πρέπει να ανησυχεί όχι μόνο για τις παράνομες ηχογραφήσεις αλλά και για το ποιος είναι αυτός που αποφασίζει για τη χρονική στιγμή της δημοσίευσης τους. Ότι βγήκε στην επέτειο της τραγωδίας αποδεικνύει αφενός μια απαξία για τα θύματα αυτής της τραγωδίας και αφετέρου την εκμετάλλευση του γεγονότος για πολιτικούς λόγους. Και αυτό αποτελεί μέγιστο θέμα για τη δημοκρατία στον τόπο μας.\nΟ κυβερνητικός εκπρόσωπος κ.Πέτσας απάντησε “μη βιάζεστε” σε ερώτηση εάν θα παραπεμφθεί και ο κ.Τσίπρας σε (πιθανή) Εξεταστική επιτροπή για την “υπόθεση Καλογρίτσα”. Βλέπετε να στήνεται εκλογικό σκηνικό «α λα ΄89»;\nΕκτιμώ ότι δεν θα κάνουν τόσο μεγάλο λάθος, προσπαθώντας να ικανοποιήσουν τους ακραίους του Σαμαρικού μπλοκ, γιατί κάτι τέτοιο ενδέχεται να αποδειχθεί το Βατερλό τους. Αλλά από την άλλη δεν θέλω να υποτιμώ την δυνατότητα του κ. Μητσοτάκη, να παίρνει λανθασμένες και αυτοκαταστροφικές επιλογές.\nΣας έχει πείσει ο κ.Μητσοτάκης ότι δεν θα πάει σε πρόωρες εκλογές;\nΌσο με έχει πείσει ότι μοίρασε τα χρήματα της λίστας Πέτσα με αντικειμενικότητα και διαφάνεια.\nΌταν μιλάτε για την ανάγκη πολιτικών συμμαχιών (πέραν των κοινωνικών) ποιές δυνάμεις εννοείτε; Εντάσσετε και το ΚΙΝΑΛ σ’ αυτές;\nΓια μας οι πολιτικές και κοινωνικές συμμαχίες δεν είναι ευκαιριακού τύπου. Καταλαβαίνουμε μετά από την παρέμβαση της προέδρου του ΚΙΝΑΛ στο νομοσχέδιο για τις διαδηλώσεις ότι έχει πάρει απόφαση και απομάκρυνσης από την ευρωπαϊκή σοσιαλδημοκρατία και σύγκλισης με μια Νεα Δημοκρατία που δεν σέβεται ούτε τα ατομικά, ούτε τα συλλογικά, ούτε τα κοινωνικά δικαιώματα.\nΑυτό οπωσδήποτε δυσκολεύει την πρόταση μας για μια συστράτευση προοδευτικών δυνάμεων τώρα που οι διαχωριστικές γραμμές με την δεξιά είναι πιο ευδιάκριτες από ποτέ.\nΑν ο υγειονομικός παράγοντας δεν σας επιτρέψει να κάνετε συνέδριο ούτε το φθινόπωρο, πώς θα κινηθείτε ως κόμμα; Εχετε την πολυτέλεια της εσωστρέφειας όταν όλες οι ενδείξεις παραπέμπουν σε κοινωνικές “εκρήξεις” και, ενδεχομένως, πολιτικές εξελίξεις;\nΠοτέ δεν πίστευα ότι τα συνέδρια, ο διάλογος των αριστερών, η αγωνία για την εσωκομματική δημοκρατία αποτελούσαν πολυτέλεια εσωστρέφειας. Αντιθέτως πίστευα ότι είναι αναγκαίος, αν όχι επαρκής, όρος να ανταποκριθείς στις κοινωνικές εκρήξεις και πολιτικές εξελίξεις με ένα πολιτικό και προγραμματικό λόγο, που μετατρέπει τα κοινωνικά αιτήματα σε εφαρμόσιμες πολιτικές. Αυτή την προοπτική θα προωθήσει ο ΣΥΡΙΖΑ-Προοδευτική Συμμαχία, με την ώσμωση των νέων και παλιών μελών την επόμενη περίοδο.